qundao/data-zh-poetry huggingface dataset:
发南浦渡鄱湖杂咏
作者：霍与瑕
朝代：明

出郭风殊好，缘堤景更妍。紫鹅依绿草，白鹭点青田。水客维秋舰，农家起晚烟。始知郊外胜，婉似故乡廛。渐通湖口路，田家傍碧浔。早稻鹅黄嫩，秋枫翡翠深。唱歌摇慢橹，打鼓振高林。候吏仍津渚，那知物外心。湖望渺无极，稀微见太嵩。船行天汉上，人在月华中。长篴关山曲，高帆广漠风。独怜牛女渚，无路借媒通。明月照沧浪，天光接水光。朱帘疏度彩，锦簟细生凉。酌酒风踰爽，争棋夜未央。绣衣船尚远，蒲席莫高张。
发南浦渡鄱湖杂咏·其一
作者：霍与瑕
朝代：明

出郭风殊好，缘堤景更妍。紫鹅依绿草，白鹭点青田。水客维秋舰，农家起晚烟。始知郊外胜，婉似故乡廛。
发南浦渡鄱湖杂咏·其三
作者：霍与瑕
朝代：明

湖望渺无极，稀微见太嵩。船行天汉上，人在月华中。长篴关山曲，高帆广漠风。独怜牛女渚，无路借媒通。
发南浦渡鄱湖杂咏·其二
作者：霍与瑕
朝代：明

渐通湖口路，田家傍碧浔。早稻鹅黄嫩，秋枫翡翠深。唱歌摇慢橹，打鼓振高林。候吏仍津渚，那知物外心。
发南浦渡鄱湖杂咏·其四
作者：霍与瑕
朝代：明

明月照沧浪，天光接水光。朱帘疏度彩，锦簟细生凉。酌酒风踰爽，争棋夜未央。绣衣船尚远，蒲席莫高张。
右江吟
作者：霍与瑕
朝代：明

春日春风满屋，春溪春草繁绿。青闺春恨绵时，人在穿山独宿。春落桃花万片，宵悬桂月千山。独酌偶成孤啸，不知身在云间。二月平分昼夜，三春忙度光阴。不知花落多少，但见千溪绿深。草屋竹床听雨，山城画角传更。行踪自笑无定，何日东风梦醒。路上行人吹角，一声声落岩中。谷神千古长在，几曾见壤虚空。学士金章开府，将军铁甲连山。冲雨冲风卒岁，五溪才得平安。细雨敲篷入夜，惊雷度峡携云。一洗妖氛千里，喜看穷谷生春。红花白花照水，高树低树排云。征客不知路远，追陪万壑齐春。明月影中拂剑，乱峰云外传箫。得胜人閒马壮，鸣铙又过苏桥。长年涉水登山，几度凄风寒雨。卿云良月今宵，又泊横塘清渚。醒梦长安试马，痴情古越闻鸡。五更风紧霜净，行遍千溪万溪。一雨三江洗甲，千山二月行雷。作解天心如见，残村遗老归来。
右江吟·其一
作者：霍与瑕
朝代：明

春日春风满屋，春溪春草繁绿。青闺春恨绵时，人在穿山独宿。
右江吟·其七
作者：霍与瑕
朝代：明

细雨敲篷入夜，惊雷度峡携云。一洗妖氛千里，喜看穷谷生春。
右江吟·其三
作者：霍与瑕
朝代：明

二月平分昼夜，三春忙度光阴。不知花落多少，但见千溪绿深。
右江吟·其九
作者：霍与瑕
朝代：明

明月影中拂剑，乱峰云外传箫。得胜人閒马壮，鸣铙又过苏桥。
右江吟·其二
作者：霍与瑕
朝代：明

春落桃花万片，宵悬桂月千山。独酌偶成孤啸，不知身在云间。
右江吟·其五
作者：霍与瑕
朝代：明

路上行人吹角，一声声落岩中。谷神千古长在，几曾见壤虚空。
右江吟·其八
作者：霍与瑕
朝代：明

红花白花照水，高树低树排云。征客不知路远，追陪万壑齐春。
右江吟·其六
作者：霍与瑕
朝代：明

学士金章开府，将军铁甲连山。冲雨冲风卒岁，五溪才得平安。
右江吟·其十
作者：霍与瑕
朝代：明

长年涉水登山，几度凄风寒雨。卿云良月今宵，又泊横塘清渚。
右江吟·其十一
作者：霍与瑕
朝代：明

醒梦长安试马，痴情古越闻鸡。五更风紧霜净，行遍千溪万溪。
右江吟·其十二
作者：霍与瑕
朝代：明

一雨三江洗甲，千山二月行雷。作解天心如见，残村遗老归来。
右江吟·其四
作者：霍与瑕
朝代：明

草屋竹床听雨，山城画角传更。行踪自笑无定，何日东风梦醒。
后洞
作者：霍与瑕
朝代：明

南一山，北一山，南北周遭十里间。乱石峨峨分紫闼，长松落落照澄湾。东一水，西一水，东西洄薄无涯涘。细流清浅大流长，高树檠青低散紫。此间真有最幽浔，谁向溪头问源委。我爱仙村有道翁，从来生长百山中。山水不知几行乐，渊源应自有高踪。青春结伴山前路，傍柳随花江口渡。自言身世本天台，飘飘谁共云间步。洞口寻春未是春，与君更进更清真。一湾一曲一翻景，千壑千邱千样新。行行直到源穷处，三十六天同一署。万花黄白总悠悠，一色沧浪无限趣。由来乌利紫姑诸老仙，都离鸡犬断人烟。深山久静抱贞一，体任虚无合自然。后洞后洞是诸天，人间别有一山川，我欲从君种玉田。
吕亭驿走笔
作者：霍与瑕
朝代：明

此地曾游吕仙，至今名驿千年。或者他时好事，更将对霍名轩。暖日和风天气，青山绿水人家。对岸草眠黄犊，古亭槐集乌鸦。疏星错落瑶天，皓月徘徊银汉。凄断何处清歌，单衣饭牛夜半。
吕亭驿走笔·其一
作者：霍与瑕
朝代：明

此地曾游吕仙，至今名驿千年。或者他时好事，更将对霍名轩。
吕亭驿走笔·其三
作者：霍与瑕
朝代：明

疏星错落瑶天，皓月徘徊银汉。凄断何处清歌，单衣饭牛夜半。
吕亭驿走笔·其二
作者：霍与瑕
朝代：明

暖日和风天气，青山绿水人家。对岸草眠黄犊，古亭槐集乌鸦。
听鹤亭和韵
作者：霍与瑕
朝代：明

小山曾见省南东，寓远翛翛倚碧空。岂谓微垣施巧匠，亦移蓬岛入新丰。双凫晓浥花间露，独鹤时鸣竹外风。最是仙郎无一事，洗心高坐玉壶中。壶中日月此幽亭，花自芳菲草自青。水石两坛真适我，东西相向似横经。薰风满院偏宜醉，皓魄排窗正不扃。歌到南山诗太好，寿星元有鹤龟形。石坛盘水夹幽亭，影落西山万仞青。杜甫不须妨酒债，陆生元自有茶经。春庭对月吟偏壮，夜漏斜河户未扃。我欲从君更移榻，蒲萄架下两忘形。
听鹤亭和韵·其一
作者：霍与瑕
朝代：明

小山曾见省南东，寓远翛翛倚碧空。岂谓微垣施巧匠，亦移蓬岛入新丰。双凫晓浥花间露，独鹤时鸣竹外风。最是仙郎无一事，洗心高坐玉壶中。
听鹤亭和韵·其三
作者：霍与瑕
朝代：明

石坛盘水夹幽亭，影落西山万仞青。杜甫不须妨酒债，陆生元自有茶经。春庭对月吟偏壮，夜漏斜河户未扃。我欲从君更移榻，蒲萄架下两忘形。
听鹤亭和韵·其二
作者：霍与瑕
朝代：明

壶中日月此幽亭，花自芳菲草自青。水石两坛真适我，东西相向似横经。薰风满院偏宜醉，皓魄排窗正不扃。歌到南山诗太好，寿星元有鹤龟形。
和何次澜归樵
作者：霍与瑕
朝代：明

秋风净洗千岩皦，对酒高歌和何少。银蟾堕地桂花飘，鸣蜩声挂寒松杪。美人忽传流水调，清音如在屋梁绕。何时挹手共松关，烂醉东山泠露晓。
和区逵鸿见示村居之作 其一 东庄
作者：霍与瑕
朝代：明

行乐复行乐，东游得此庄。逢春多逸兴，近水有幽香。绿柳风初暖，青梅味可尝。冰山成的事，何处问金张。
和区逵鸿见示村居之作 其三 西园
作者：霍与瑕
朝代：明

闭关谢尘鞅，静见古人风。野水浮鸥碧，丛林结子红。烟花供我老，文字送谁穷。新酿秋来熟，千杯作圣中。
和区逵鸿见示村居之作 其二 南圃
作者：霍与瑕
朝代：明

夏日过南圃，榕阴接地苍。草亭还可坐，石榻不胜凉。荔子缘堤熟，荷花隔水香。更多幽赏伴，渔艇系垂杨。
和区逵鸿见示村居之作 其四 北径
作者：霍与瑕
朝代：明

一径青林外，孤村绿水间。寒梅欺雪白，乌桕落风丹。莫以严凝候，而生憔悴颜。管灰吹厚地，天道有循还。
和区逵鸿见示村居之作·东庄
作者：霍与瑕
朝代：明

行乐复行乐，东游得此庄。逢春多逸兴，近水有幽香。绿柳风初暖，青梅味可尝。冰山成的事，何处问金张。夏日过南圃，榕阴接地苍。草亭还可坐，石榻不胜凉。荔子缘堤熟，荷花隔水香。更多幽赏伴，渔艇系垂杨。闭关谢尘鞅，静见古人风。野水浮鸥碧，丛林结子红。烟花供我老，文字送谁穷。新酿秋来熟，千杯作圣中。一径青林外，孤村绿水间。寒梅欺雪白，乌桕落风丹。莫以严凝候，而生憔悴颜。管灰吹厚地，天道有循还。
和友竹见寄兼致谢怀
作者：霍与瑕
朝代：明

秋尽南郊阵阵风，微凉微暖万方同。招邀喜有高贤伴，掩霭何妨细雨濛。绿野天低阑槛外，朱楼人在画图中。清尊且罄瓶还续，夜半狂吟意未穷。急韵长篇字字微，八旬老子世间稀。九河远泻龙门水，三岛遥披鹤羽衣。入眼明珠何灿灿，挥毫和玉故依依。行春骢马春行乐，还许纶巾坐钓矶。
和友竹见寄兼致谢怀·其一
作者：霍与瑕
朝代：明

秋尽南郊阵阵风，微凉微暖万方同。招邀喜有高贤伴，掩霭何妨细雨濛。绿野天低阑槛外，朱楼人在画图中。清尊且罄瓶还续，夜半狂吟意未穷。
和友竹见寄兼致谢怀·其二
作者：霍与瑕
朝代：明

急韵长篇字字微，八旬老子世间稀。九河远泻龙门水，三岛遥披鹤羽衣。入眼明珠何灿灿，挥毫和玉故依依。行春骢马春行乐，还许纶巾坐钓矶。
和古林何先生闻报之作
作者：霍与瑕
朝代：明

独乐丘园久，重明委照来。拔茅连茹起，举鼎待铉回。善世谦谦德，康侯井井才。愿公飞翰入，巽命急需裁。饯别天衢上，需郊酒未深。同人离索意，观国壮行心。道长三阳泰，几先八月临。孚号还惕厉，由豫羡朋簪。牵复趋三殿，含章侍五云。黄裳方下士，朱绂正宜君。鸣鹤縻新爵，潜龙离旧群。窥观吾窃喜，豹变蔚同文。来章知庆旧，视履见祥新。锡马期康国，包鱼肯远民。敦临孚惠德，显比乐同仁。独恨逵鸿者，金兰失所亲。
和古林何先生闻报之作·其一
作者：霍与瑕
朝代：明

独乐丘园久，重明委照来。拔茅连茹起，举鼎待铉回。善世谦谦德，康侯井井才。愿公飞翰入，巽命急需裁。
和古林何先生闻报之作·其三
作者：霍与瑕
朝代：明

牵复趋三殿，含章侍五云。黄裳方下士，朱绂正宜君。鸣鹤縻新爵，潜龙离旧群。窥观吾窃喜，豹变蔚同文。
和古林何先生闻报之作·其二
作者：霍与瑕
朝代：明

饯别天衢上，需郊酒未深。同人离索意，观国壮行心。道长三阳泰，几先八月临。孚号还惕厉，由豫羡朋簪。
和古林何先生闻报之作·其四
作者：霍与瑕
朝代：明

来章知庆旧，视履见祥新。锡马期康国，包鱼肯远民。敦临孚惠德，显比乐同仁。独恨逵鸿者，金兰失所亲。
和寄孙三渠翁寿
作者：霍与瑕
朝代：明

采菊复采菊，清露漙瀼瀼。绿叶间黄华，绰约美人妆。美人在何许，河草忆中郎。矫矫少壮年，岭外度三霜。江门有遗爱，甘棠毋剪伤。黄云紫水间，来往自慈航。瞻彼厓山宇，至今耿辉光。去思何悠悠，芳闻复琅琅。厚德流无极，令子嗣文章。交游海内英，太学声誉长。贱子获追随，幸不弃踽凉。秋兰结同心，时菊步妍芳。就此馥郁傍，野服被馨香。一别一十年，无路举瑶觞。遥瞻堂上椿，岁月不可量。欲献此蟠桃，嗟嗟人异乡。聊附采菊歌，琅函借辉煌。悠悠千里心，寒云天际黄。去马问脩途，归舟绝沧浪。别恨兼远怀，碧空度鹔鹴。
和邓秀才见寄
作者：霍与瑕
朝代：明

四壁岩崖鸟道斜，千寻绝顶得山家。居人似不闻烟火，托屋恍疑栖绛霞。漏石清泉风振玉，点林红叶锦添花。胡然关外渔郎到，岂有芳桃出水涯。乱峰盘薄翠周回，万绿阴中小径开。洞里风香偏足桂，山间秋色故侵苔。诗篇得意聊千首，觞酒输人任几枚。客子相过无厌数，一尊倾尽一尊来。
和邓秀才见寄·其一
作者：霍与瑕
朝代：明

四壁岩崖鸟道斜，千寻绝顶得山家。居人似不闻烟火，托屋恍疑栖绛霞。漏石清泉风振玉，点林红叶锦添花。胡然关外渔郎到，岂有芳桃出水涯。
和邓秀才见寄·其二
作者：霍与瑕
朝代：明

乱峰盘薄翠周回，万绿阴中小径开。洞里风香偏足桂，山间秋色故侵苔。诗篇得意聊千首，觞酒输人任几枚。客子相过无厌数，一尊倾尽一尊来。
和韵
作者：霍与瑕
朝代：明

崎岖寻壑复经邱，狂态从来懒学愁。灞上笑看丞相业，颛臾宁为子孙忧。孤松对榻檠霜健，败絮便身作老谋。腊尽春风来向迩，西畴植杖肯淹留。
和韵呈欧祯伯亲丈
作者：霍与瑕
朝代：明

吏隐古寺北，驱车一往寻。初秋槐影合，过雨藓痕深。坐久香添茗，谈清风入林。非关禅定意，自觉思幽沉。千年遗绪在，还可共搜寻。宇宙茫茫阔，江河浩浩深。游鱼看伴藻，啼鸟听中林。生理无馀欠，人间空陆沉。羡尔新推毂，嗟余屡枉寻。箫韶群间咏，山水自高深。凤翥欣侵汉，鹤鸣长在林。哺糟且冥饮，一醉信浮沉。
和韵呈欧祯伯亲丈·其一
作者：霍与瑕
朝代：明

吏隐古寺北，驱车一往寻。初秋槐影合，过雨藓痕深。坐久香添茗，谈清风入林。非关禅定意，自觉思幽沉。
和韵呈欧祯伯亲丈·其三
作者：霍与瑕
朝代：明

羡尔新推毂，嗟余屡枉寻。箫韶群间咏，山水自高深。凤翥欣侵汉，鹤鸣长在林。哺糟且冥饮，一醉信浮沉。
和韵呈欧祯伯亲丈·其二
作者：霍与瑕
朝代：明

千年遗绪在，还可共搜寻。宇宙茫茫阔，江河浩浩深。游鱼看伴藻，啼鸟听中林。生理无馀欠，人间空陆沉。
和韵贺海屿公六旬初度
作者：霍与瑕
朝代：明

结交重名义，多君意慷然。洛社追欢地，而今已十年。永命自君祈，冥悟欲通微。傍花随柳处，零雨浥霏霏。嘉客与贤主，好景及良晨。新月正当席，微风不动尘。蟠桃已卸花，木绵欲飘絮。东皇更闹春，细洒交梨雨。交梨大如斗，火枣围盈尺。缤纷荐寿筵，共映蟠桃赤。矫矫绿衣郎，乌纱拖赤舄。青鬓始微霜，占此元宵席。三城去三山，沧波三万里。仙子时来游，印下西山履。仙子来仙山，授君碧玉屑。更约三千年，去看桃花结。
和韵贺海屿公六旬初度·其一
作者：霍与瑕
朝代：明

结交重名义，多君意慷然。洛社追欢地，而今已十年。
和韵贺海屿公六旬初度·其七
作者：霍与瑕
朝代：明

三城去三山，沧波三万里。仙子时来游，印下西山履。
和韵贺海屿公六旬初度·其三
作者：霍与瑕
朝代：明

嘉客与贤主，好景及良晨。新月正当席，微风不动尘。
和韵贺海屿公六旬初度·其二
作者：霍与瑕
朝代：明

永命自君祈，冥悟欲通微。傍花随柳处，零雨浥霏霏。
和韵贺海屿公六旬初度·其五
作者：霍与瑕
朝代：明

交梨大如斗，火枣围盈尺。缤纷荐寿筵，共映蟠桃赤。
和韵贺海屿公六旬初度·其八
作者：霍与瑕
朝代：明

仙子来仙山，授君碧玉屑。更约三千年，去看桃花结。
和韵贺海屿公六旬初度·其六
作者：霍与瑕
朝代：明

矫矫绿衣郎，乌纱拖赤舄。青鬓始微霜，占此元宵席。
和韵贺海屿公六旬初度·其四
作者：霍与瑕
朝代：明

蟠桃已卸花，木绵欲飘絮。东皇更闹春，细洒交梨雨。
和韵送时庵陈子归广右
作者：霍与瑕
朝代：明

芳庭对酌思沉沉，一幅琅玕万古心。碧海归舟云树远，东风回驭落花深。惜春漫作黄鹂调，恨别聊为白雁吟。知尔凤毛成五色，朝阳时复听徽音。
和韵酬谭侄婿
作者：霍与瑕
朝代：明

十年三见面，良会岂云疏。但念同离里，何当叹索居。卑尊分长幼，执礼诵诗书。羡尔家庭好，高标近斗虚。旧识青云器，今知彩笔郎。一挥十馀韵，满座百和香。迟暮怜唐老，春风爱点狂。会于千仞表，伫看凤凰翔。翰苑萃英贤，抠趋尔后先。兔舂偏傍月，犀角自通天。古字谁曾问，穷文或可传。閒来南郭畔，三复菉猗篇。直谅从前愧，遨游祇醉乡。彬彬见贤达，藉藉有辉光。越水终吾老，秋风歇众芳。及时应远揽，各自采馨香。
和韵酬谭侄婿·其一
作者：霍与瑕
朝代：明

十年三见面，良会岂云疏。但念同离里，何当叹索居。卑尊分长幼，执礼诵诗书。羡尔家庭好，高标近斗虚。
和韵酬谭侄婿·其三
作者：霍与瑕
朝代：明

翰苑萃英贤，抠趋尔后先。兔舂偏傍月，犀角自通天。古字谁曾问，穷文或可传。閒来南郭畔，三复菉猗篇。
和韵酬谭侄婿·其二
作者：霍与瑕
朝代：明

旧识青云器，今知彩笔郎。一挥十馀韵，满座百和香。迟暮怜唐老，春风爱点狂。会于千仞表，伫看凤凰翔。
和韵酬谭侄婿·其四
作者：霍与瑕
朝代：明

直谅从前愧，遨游祇醉乡。彬彬见贤达，藉藉有辉光。越水终吾老，秋风歇众芳。及时应远揽，各自采馨香。
商山四皓
作者：霍与瑕
朝代：明

小坐松根石，悠悠几度春。谁知安汉老，原是避秦人。
喜九弟闭关结伴苦学
作者：霍与瑕
朝代：明

忽惊时序迅轮回，长啸东风立晚台。花影渐稀春事足，书声何处夜窗开。论文当日饶高手，渴睡经年愧腐才。知尔从来骨相别，故寻仙侣上天台。
夏日即事
作者：霍与瑕
朝代：明

野塘一曲俯高楼，云白山青江自流。阳月渐收芒种雨，西风吹老稻花秋。时清海国家家乐，日永山斋事事幽。水步浴馀林下坐，儿童齐唱去归休。
夏日宾馆独酌
作者：霍与瑕
朝代：明

柴门竹径昼沉沉，小院周围绿满林。岁稔独怜丹荔少，春归偏恨碧桃深。清歌倚瑟无人和，白酒迎风只自斟。山外有时荷蒉过，似来潜听伯牙音。
夜坐闻塔铃
作者：霍与瑕
朝代：明

何处佳人杂佩琼，恍疑莲步到寒更。锵锵铁马迎风韵，细细铜驼达夜声。几度琅珰思蜀道，半天钟磬落华清。可堪迢递关山梦，羌到三城为尔惊。
夜饮孟两峰宅论学
作者：霍与瑕
朝代：明

我亦樵西一草亭，引来秋水作围屏。孤山月朗心寥寂，千壑云深路杳冥。漫把清歌当酒唱，细传芳调与公听。高声夜半惊闻远，稍放低柔意愈平。
天关送远
作者：霍与瑕
朝代：明

客子泛归航，天关引别觞。三冬怜共学，一旦远翱翔。临流发浩叹，欲挽子衣裳。衣裳不可挽，高歌俯沧浪。君度岭之北，我居岭之阳。云水二千里，何时再同堂。丈夫志宇宙，一家视四方。山川虽阻脩，同天共日光。勉勉此于征，及时多采芳。采芳盈怀抱，归人时寄将。
天香草堂见梅
作者：霍与瑕
朝代：明

寥落城东旧草堂，标枝几处蘸荒塘。喜看春色随长至，遂有梅花傍短墙。夕照熹微横瘦影，山风断续递寒香。殷勤把酒同欢赏，迟尔和羹待岁阳。
奉别黄碧川大参归番禺四首
作者：霍与瑕
朝代：明

黯黯同云雨脚纤，正宜高阁涤新炎。忽惊天上雷霆迅，遂使人间聚散兼。谈虎每怜色独变，画蛇偏恨足多添。赐环应见皇恩重，试听啼乌午夜占。三年威惠遍洪纤，晋秩苍梧火正炎。岂谓狼胡蹄载跋，因之熊掌味难兼。关心忍听离歌苦，聚首深嗟别绪添。便欲与公同握粟，卜居寻向泰人占。昼绣飘飘罗带纤，暂于榕下避天炎。行藏用舍人难定，离合悲欢事每兼。墟市笼烟风致远，池塘过雨涨痕添。看馀鱼鸟秋光满，好玩羲爻变豹占。碧水湾湾树影纤，同堂真有弟兄炎。黄蕉丹荔香殊绝，沉李浮瓜味且兼。乡曲旧知牺酒共，社中新喜豸冠添。鸡声唤醒东山梦，早慰苍生安石占。
奉别黄碧川大参归番禺四首·其一
作者：霍与瑕
朝代：明

黯黯同云雨脚纤，正宜高阁涤新炎。忽惊天上雷霆迅，遂使人间聚散兼。谈虎每怜色独变，画蛇偏恨足多添。赐环应见皇恩重，试听啼乌午夜占。
奉别黄碧川大参归番禺四首·其三
作者：霍与瑕
朝代：明

昼绣飘飘罗带纤，暂于榕下避天炎。行藏用舍人难定，离合悲欢事每兼。墟市笼烟风致远，池塘过雨涨痕添。看馀鱼鸟秋光满，好玩羲爻变豹占。
奉别黄碧川大参归番禺四首·其二
作者：霍与瑕
朝代：明

三年威惠遍洪纤，晋秩苍梧火正炎。岂谓狼胡蹄载跋，因之熊掌味难兼。关心忍听离歌苦，聚首深嗟别绪添。便欲与公同握粟，卜居寻向泰人占。
奉别黄碧川大参归番禺四首·其四
作者：霍与瑕
朝代：明

碧水湾湾树影纤，同堂真有弟兄炎。黄蕉丹荔香殊绝，沉李浮瓜味且兼。乡曲旧知牺酒共，社中新喜豸冠添。鸡声唤醒东山梦，早慰苍生安石占。
奉和督府庆云瑞鹊诗有序
作者：霍与瑕
朝代：明

庆云五彩映江城，虎旅欢欣破浪行。吹角阵连三岛月，挂帆风送九天晴。珠厓港屿添新垒，琼甸桑麻遍旧营。试向云台看姓字，千年谁更嗣徽声。喜鹊朝朝噪穗城，元戎十乘启先行。蜃楼一望收空碧，龙篴千艘毊晚晴。露布早驰天北阙，烽烟夜静海西营。东征将士磨崖在，我欲从公纪骏声。
奉和督府庆云瑞鹊诗有序·其一
作者：霍与瑕
朝代：明

庆云五彩映江城，虎旅欢欣破浪行。吹角阵连三岛月，挂帆风送九天晴。珠厓港屿添新垒，琼甸桑麻遍旧营。试向云台看姓字，千年谁更嗣徽声。
奉和督府庆云瑞鹊诗有序·其二
作者：霍与瑕
朝代：明

喜鹊朝朝噪穗城，元戎十乘启先行。蜃楼一望收空碧，龙篴千艘毊晚晴。露布早驰天北阙，烽烟夜静海西营。东征将士磨崖在，我欲从公纪骏声。
奉怀弼塘尊师古林尊丈二首
作者：霍与瑕
朝代：明

清歌一曲思熙熙，唱入南山和者稀。老鹤高栖松桧稳，饥凫低趁稻粱飞。百年地步谁绳武，千仞冈头独振衣。自笑狂夫疏懒旧，三竿红日尚关扉。断魂芳草送春残，谁寄春诗自水南。杏树坛边新雨泽，梅花村里旧云庵。明时天际翔威凤，野老山中忆去骖。肯订翳门关上约，碧溪薇蕨有馀甘。
奉怀弼塘尊师古林尊丈二首·其一
作者：霍与瑕
朝代：明

清歌一曲思熙熙，唱入南山和者稀。老鹤高栖松桧稳，饥凫低趁稻粱飞。百年地步谁绳武，千仞冈头独振衣。自笑狂夫疏懒旧，三竿红日尚关扉。
奉怀弼塘尊师古林尊丈二首·其二
作者：霍与瑕
朝代：明

断魂芳草送春残，谁寄春诗自水南。杏树坛边新雨泽，梅花村里旧云庵。明时天际翔威凤，野老山中忆去骖。肯订翳门关上约，碧溪薇蕨有馀甘。
奉怀素予刘尊师
作者：霍与瑕
朝代：明

三十年前此拜师，祇今风景尚依稀。春霭每随山上下，晚霞时与鹭低飞。松阴昼永风生袂，桂影秋深香染衣。兰水潼关龙起后，白云封尽旧柴扉。九龙曾忆侍巾函，歌向溪西复水南。十里清阴松引路，几家篱落草连庵。独宿自怜松顶鹤，廿年人断广州骖。应嫌风味山中淡，玄酒太羹淡亦甘。
奉怀素予刘尊师·其一
作者：霍与瑕
朝代：明

三十年前此拜师，祇今风景尚依稀。春霭每随山上下，晚霞时与鹭低飞。松阴昼永风生袂，桂影秋深香染衣。兰水潼关龙起后，白云封尽旧柴扉。
奉怀素予刘尊师·其二
作者：霍与瑕
朝代：明

九龙曾忆侍巾函，歌向溪西复水南。十里清阴松引路，几家篱落草连庵。独宿自怜松顶鹤，廿年人断广州骖。应嫌风味山中淡，玄酒太羹淡亦甘。
奉酬勉纯
作者：霍与瑕
朝代：明

南国有佳人，遗我尺素书。书中成锦字，文章映碧虚。情义既洵美，德音复婉都。回首樵云外，感此益凄且。寥寥鹡鸰诗，君今歌是图。客子登征途，云山淡且好。漫漫夜向长，冉冉秋将老。亲戚生别离，童仆自相保。极目天之涯，零零尽衰草。回顾望旧乡，忧思那能道。皎皎对明月，泠泠抚孤琴。呦呦调鹿鸣，青青怀子衿。清声流徵羽，逸响振穷林。神理有感通，孑然独伤心。游子陟皇路，幽人啸碧林。南北既异天，情意复铅金。愿言奏雅歌，既翕和且耽。巍巍山自高，洋洋水自深。徽音发阳春，嘉宴重相寻。丈夫有远志，宇宙一讴吟。造物以为侣，悲欢宁关心。
奉酬勉纯·其一
作者：霍与瑕
朝代：明

南国有佳人，遗我尺素书。书中成锦字，文章映碧虚。情义既洵美，德音复婉都。回首樵云外，感此益凄且。寥寥鹡鸰诗，君今歌是图。
奉酬勉纯·其三
作者：霍与瑕
朝代：明

皎皎对明月，泠泠抚孤琴。呦呦调鹿鸣，青青怀子衿。清声流徵羽，逸响振穷林。神理有感通，孑然独伤心。
奉酬勉纯·其二
作者：霍与瑕
朝代：明

客子登征途，云山淡且好。漫漫夜向长，冉冉秋将老。亲戚生别离，童仆自相保。极目天之涯，零零尽衰草。回顾望旧乡，忧思那能道。
奉酬勉纯·其四
作者：霍与瑕
朝代：明

游子陟皇路，幽人啸碧林。南北既异天，情意复铅金。愿言奏雅歌，既翕和且耽。巍巍山自高，洋洋水自深。徽音发阳春，嘉宴重相寻。丈夫有远志，宇宙一讴吟。造物以为侣，悲欢宁关心。
安愚雅诗
作者：霍与瑕
朝代：明

翩翩黄雀，集于廪廋。时啄时顾，亦罹于罟。燕燕归飞，出帘入幕。傍人不疑，终安且乐。人之宅躬，尚巧乃穷。不如拙讷，秉德之冲。有美一人，安愚自号。允矣君子，胡不慥慥。众口便便，吾守其默。言之不出，终焉靡嫉。亦知其白，宁守其黑。藏神于晦，终焉允吉。彼何人斯，不径不窦。始也类迂，德音实茂。陋巷之子，蕴有若无。潜粹中涵，幽光奕如。君子攸行，其则不远。瞻彼前哲，是仪是践。是仪是践，允淑不瑕。盛德容貌，亦孔之嘉。
宿三里山家
作者：霍与瑕
朝代：明

元公开府控西州，伐暴招携赖壮猷。八寨从风无吠犬，四山明月有啼鸠。星辰影淡银河静，海宇凉生玉露浮。画角五更催出洞，不知何日重来游。
寄何麓池临江通府
作者：霍与瑕
朝代：明

不侍巾函叶几凋，音书疏断水迢迢。百年夏日多离别，三叠秋风空寂寥。细柳湾中怜泽丽，寒梅岭外苦天遥。逢人若问三城迹，薇蕨春肥暂侣樵。
寄关紫云八十翁步相思歌韵
作者：霍与瑕
朝代：明

老翁八十馀，步行五十里。双足混泥涂，清江时一洗。手持尺素书，书中罗锦绮。来访石头公，人讶真仙子。主人适命驾，远游香山沚。二子出迎宾，宾主情无已。春云覆高松，夜月沉江底。松杪有鹤鸣，江波荡花蕊。花落照江红，鹤鸣和其子。而我好脩人，隔断千峰紫。归来检书札，文字兼双美。焚香朗读之，钟磬洋盈耳。乐府久沦亡，希声财见此。珍重企前脩，千古良可恃。吁嗟百年间，蜉蝣朝暮死。木叶脱秋风，寒潮落春涘。至人长生诀，凭谁一南指。大道本不遐，浮生自腹痞。三叹复三叹，棠华空彼尔。愿结同心人，江边看逝水。高歌古相思，赓歌为君起。
寄家书南京偶题书缄
作者：霍与瑕
朝代：明

年年天北递离忧，此日城西思倍愁。正拟封书凭雁翼，又逢挝鼓竞龙舟。乔椿锁翠皆无恙，棣萼舒红亦寡俦。一报安宁一惆怅，漫将情绪咽歌喉。
寄怀梁云端时连雨七旬矣云端西游三旬矣
作者：霍与瑕
朝代：明

芳草凄凄古粤州，王孙何事太淹留。春风独赋桃花什，西水曾归一叶舟。到处江山新入眼，离居风雨故添愁。何时晴霁还相过，莫遣千红送乱流。
寄怀龙皋叶大夫
作者：霍与瑕
朝代：明

楼船出京口，晨潮来东海。望望怀中人，沧洲隔烟霭。春风吹短箫，棹歌声远遥。棹歌自西上，思心随落潮。瞻望复瞻望，断魂谁为招。江边杨柳树，中春敷柔华。东风吹其枝，使我思无涯。风吹杨柳绿，我思乱心曲。明明慈水边，有美温如玉。玉书时寄将，素质绚金章。受藏已六年，一展一馨香。瞻望复瞻望，何时遘容光。忆昔学制锦，三岁慈溪水。萋斐起飘风，知子独君子。予自悠悠者，守默徂中野。矫矫徵贤篇，强聒故不舍。自余再来东，音书得屡通。然而咫尺间，乃不睹仪容。岂谓姚江深，岂谓四明远。莫往亦莫来，悠思空缱绻。扬帆过大江，水阔情何深。江南日以远，知己谁寄音。舍舟适旷野，长鞭驱白马。朝整仪真鞍，暮脱滁阳驾。滁阳山何碧，瞻望无终极。细写一封书，付与扬州客。
寄怀龙皋叶大夫·其一
作者：霍与瑕
朝代：明

楼船出京口，晨潮来东海。望望怀中人，沧洲隔烟霭。春风吹短箫，棹歌声远遥。棹歌自西上，思心随落潮。瞻望复瞻望，断魂谁为招。
寄怀龙皋叶大夫·其三
作者：霍与瑕
朝代：明

忆昔学制锦，三岁慈溪水。萋斐起飘风，知子独君子。予自悠悠者，守默徂中野。矫矫徵贤篇，强聒故不舍。自余再来东，音书得屡通。然而咫尺间，乃不睹仪容。岂谓姚江深，岂谓四明远。莫往亦莫来，悠思空缱绻。
寄怀龙皋叶大夫·其二
作者：霍与瑕
朝代：明

江边杨柳树，中春敷柔华。东风吹其枝，使我思无涯。风吹杨柳绿，我思乱心曲。明明慈水边，有美温如玉。玉书时寄将，素质绚金章。受藏已六年，一展一馨香。瞻望复瞻望，何时遘容光。
寄怀龙皋叶大夫·其四
作者：霍与瑕
朝代：明

扬帆过大江，水阔情何深。江南日以远，知己谁寄音。舍舟适旷野，长鞭驱白马。朝整仪真鞍，暮脱滁阳驾。滁阳山何碧，瞻望无终极。细写一封书，付与扬州客。
寄沈尹四首
作者：霍与瑕
朝代：明

寞寞山中居，望君出山坂。绿叶脱稠枝，涸水归低涧。萧萧秋已深，冉冉岁将晏。相思久不瞻，清泪落如霰。欲将尺素书，天高少鸿雁。南海古伯郡，土沃民亦淳。迩来阨会并，饥馑岁荐臻。小穷诈长官，大穷寇比邻。所赖圣明君，再为借寇恂。悯民太艰难，仁言何谆谆。步武古先贤，脚底生阳春。赫赫清军吏，百县罹疾威。伛偻入公堂，出门无完肌。亦有在中庭，顷刻毙鞭笞。肫肫涖川子，骏奔立阶墀。悯民太无辜，委曲陈哀词。上官为平反，南海免疮痍。清风驱溽暑，人今有口碑。朝步出西园，百物少生意。细草苦秋风，颜色多憔悴。亢旱四周旬，田禾无坠穗。寒江鱼下矶，河梁清见底。哀哀民孔艰，谁播阳春惠。寄语五河公，努力及壮岁。仁言与仁声，沛此恩波濊。寥寥甘棠歌，凭君一扬袂。
寄沈尹四首·其一
作者：霍与瑕
朝代：明

寞寞山中居，望君出山坂。绿叶脱稠枝，涸水归低涧。萧萧秋已深，冉冉岁将晏。相思久不瞻，清泪落如霰。欲将尺素书，天高少鸿雁。
寄沈尹四首·其三
作者：霍与瑕
朝代：明

赫赫清军吏，百县罹疾威。伛偻入公堂，出门无完肌。亦有在中庭，顷刻毙鞭笞。肫肫涖川子，骏奔立阶墀。悯民太无辜，委曲陈哀词。上官为平反，南海免疮痍。清风驱溽暑，人今有口碑。
寄沈尹四首·其二
作者：霍与瑕
朝代：明

南海古伯郡，土沃民亦淳。迩来阨会并，饥馑岁荐臻。小穷诈长官，大穷寇比邻。所赖圣明君，再为借寇恂。悯民太艰难，仁言何谆谆。步武古先贤，脚底生阳春。
寄沈尹四首·其四
作者：霍与瑕
朝代：明

朝步出西园，百物少生意。细草苦秋风，颜色多憔悴。亢旱四周旬，田禾无坠穗。寒江鱼下矶，河梁清见底。哀哀民孔艰，谁播阳春惠。寄语五河公，努力及壮岁。仁言与仁声，沛此恩波濊。寥寥甘棠歌，凭君一扬袂。
寄潘春楼年兄
作者：霍与瑕
朝代：明

维此暮春，既多受祉。邦家之光，薄言观者。既见君子，岂乐饮酒。顾我复我，亦孔之厚。四月维夏，七月流火。一日不见，子惠思我。秋日凄凄，白露为霜。天子命我，时迈其邦。我独南行，忧心且伤。显允君子，远于将之。旨酒斯柔，称彼兕觥。何以赠之，追琢其章。既醉而出，出自东门。眷言顾之，英英白云。泉流既清，泛泛杨舟。嗟我怀人，我心悠悠。念彼硕人，在水一方。怀之好音，不成报章。
寄远
作者：霍与瑕
朝代：明

缄书寄远行，珍重慰瞻忆。寒夏愿添衣，晚岚须早食。
寒食
作者：霍与瑕
朝代：明

春华敷荣，春日渐阳。岁月其徂，思子永伤。庭树有枝，蔼其繁阴。岁月其徂，思子伤心。谓山其高，谓水其深。涕之欲陨，载掩予衿。驱马出郊，风凉月皓。曰其少饮，仆夫是告。
寒食·其一
作者：霍与瑕
朝代：明

春华敷荣，春日渐阳。岁月其徂，思子永伤。
寒食·其三
作者：霍与瑕
朝代：明

谓山其高，谓水其深。涕之欲陨，载掩予衿。
寒食·其二
作者：霍与瑕
朝代：明

庭树有枝，蔼其繁阴。岁月其徂，思子伤心。
寒食·其四
作者：霍与瑕
朝代：明

驱马出郊，风凉月皓。曰其少饮，仆夫是告。
寿陈唐山七十一
作者：霍与瑕
朝代：明

年来泽国滨，纷纷结五云。人言贤者隐，岂知多是君。君抱兰玉质，四远播馨芬。古木发春华，斐然质有文。归来订素会，羽觞得屡飞。良时集车盖，巾裾侍清辉。气味乃如兰，相投靡相违。追趋复追趋，馨香时袭衣。欢会不知晚，每每带星归。春风被岭海，园林足好怀。閒花到处满，江鸟逐人来。花香入酒卮，鸟影隔林栖。花鸟趣无穷，而君留好题。澄江横秋色，碧空凌皦日。江清洗素心，日皓丽贞质。松桧檠寒姿，桃李有嘉实。君子秉德辉，终敬以无失。明都坐清啸，好怀无时歇。桂子度秋风，梧桐漏新月。寒香惬素心，孤清沁肌骨。吾将蹑君踪，飘飘入银阙。看君已白发，步履尚便便。借问龄几何，七十又多年。杯酒随后生，长日竟追欢。图书不尽意，悠悠细讨论。道心乃如此，精神即大丹。阴功行已满，终须骖紫鸾。
寿陈唐山七十一·其一
作者：霍与瑕
朝代：明

年来泽国滨，纷纷结五云。人言贤者隐，岂知多是君。君抱兰玉质，四远播馨芬。古木发春华，斐然质有文。
寿陈唐山七十一·其三
作者：霍与瑕
朝代：明

春风被岭海，园林足好怀。閒花到处满，江鸟逐人来。花香入酒卮，鸟影隔林栖。花鸟趣无穷，而君留好题。
寿陈唐山七十一·其二
作者：霍与瑕
朝代：明

归来订素会，羽觞得屡飞。良时集车盖，巾裾侍清辉。气味乃如兰，相投靡相违。追趋复追趋，馨香时袭衣。欢会不知晚，每每带星归。
寿陈唐山七十一·其五
作者：霍与瑕
朝代：明

明都坐清啸，好怀无时歇。桂子度秋风，梧桐漏新月。寒香惬素心，孤清沁肌骨。吾将蹑君踪，飘飘入银阙。
寿陈唐山七十一·其六
作者：霍与瑕
朝代：明

看君已白发，步履尚便便。借问龄几何，七十又多年。杯酒随后生，长日竟追欢。图书不尽意，悠悠细讨论。道心乃如此，精神即大丹。阴功行已满，终须骖紫鸾。
寿陈唐山七十一·其四
作者：霍与瑕
朝代：明

澄江横秋色，碧空凌皦日。江清洗素心，日皓丽贞质。松桧檠寒姿，桃李有嘉实。君子秉德辉，终敬以无失。
将进酒
作者：霍与瑕
朝代：明

将进酒，夜未央。楼台初月上，林薄绪风凉。吹鸾箫，和凤管。倒犠樽，酌鹚碗。我为君歌，君莫辞满。去日苦多来日短。乐今宵，无思远。
山中吟
作者：霍与瑕
朝代：明

二月多烟三月风，山花多是满冈红。一囊收取春光尽，付与奚奴寄大同。读易灯残咽草虫，唱歌閒步月明中。秋山静夜无人过，一犬时惊桂子风。
山中吟·其一
作者：霍与瑕
朝代：明

二月多烟三月风，山花多是满冈红。一囊收取春光尽，付与奚奴寄大同。
山中吟·其二
作者：霍与瑕
朝代：明

读易灯残咽草虫，唱歌閒步月明中。秋山静夜无人过，一犬时惊桂子风。
山居奉答诗社列位老伯见怀之作
作者：霍与瑕
朝代：明

閒倚晴窗物色熙，三城音信近来稀。忽惊赵璧隋珠入，疑是阳春白雪飞。绿藓有文封断砌，金蝉初蜕振新衣。太平此地真诗社，端为诸公先启扉。为寻佳胜趣偏酣，更向烟霞古洞南。小朵幽花临水岸，长条野葛护云庵。山中茹草群麋鹿，风外传笙几鹤骖。一味清真聊自适，不知人世有肥甘。
山居奉答诗社列位老伯见怀之作·其一
作者：霍与瑕
朝代：明

閒倚晴窗物色熙，三城音信近来稀。忽惊赵璧隋珠入，疑是阳春白雪飞。绿藓有文封断砌，金蝉初蜕振新衣。太平此地真诗社，端为诸公先启扉。
山居奉答诗社列位老伯见怀之作·其二
作者：霍与瑕
朝代：明

为寻佳胜趣偏酣，更向烟霞古洞南。小朵幽花临水岸，长条野葛护云庵。山中茹草群麋鹿，风外传笙几鹤骖。一味清真聊自适，不知人世有肥甘。
山斗遗思
作者：霍与瑕
朝代：明

楫舟渡珠海，秋风起微波。有美东方来，双鬓稍以皤。手携一函书，书中锦字多。焚香再拜读，太山耸嵯峨。精光丽南斗，千古应不磨。奕奕古愚翁，巍科冠闽中。膴仕主春闱，藻鉴知钜公。借惠我海邦，卓然斯文宗。珍重在人伦，依稀回淳风。奇识兼异政，口碑今尚丰。江门倡绝学，其宗在自然。六经无声臭，应感起万缘。一了一切妙，卓哉岂其禅。矫矫古愚翁，参同有真诠。诗章与翰墨，九鼎存一脔。韩文经五代，残编挂敝筐。谁为表出之，绳武者欧阳。古愚风韵远，愈远流愈光。然亦几埋没，曾孙是遑遑。搜罗遍旧家，间关岭海阳。遗诗稍存录，懿行亦将相。名公为表序，星斗复辉煌。乃知有实者，终久不可忘。又知追来孝，百世翊纲常。振振赵公子，起予言念长。
山斗遗思·其一
作者：霍与瑕
朝代：明

楫舟渡珠海，秋风起微波。有美东方来，双鬓稍以皤。手携一函书，书中锦字多。焚香再拜读，太山耸嵯峨。精光丽南斗，千古应不磨。
山斗遗思·其三
作者：霍与瑕
朝代：明

江门倡绝学，其宗在自然。六经无声臭，应感起万缘。一了一切妙，卓哉岂其禅。矫矫古愚翁，参同有真诠。诗章与翰墨，九鼎存一脔。
山斗遗思·其二
作者：霍与瑕
朝代：明

奕奕古愚翁，巍科冠闽中。膴仕主春闱，藻鉴知钜公。借惠我海邦，卓然斯文宗。珍重在人伦，依稀回淳风。奇识兼异政，口碑今尚丰。
山斗遗思·其四
作者：霍与瑕
朝代：明

韩文经五代，残编挂敝筐。谁为表出之，绳武者欧阳。古愚风韵远，愈远流愈光。然亦几埋没，曾孙是遑遑。搜罗遍旧家，间关岭海阳。遗诗稍存录，懿行亦将相。名公为表序，星斗复辉煌。乃知有实者，终久不可忘。又知追来孝，百世翊纲常。振振赵公子，起予言念长。
岐山亲家东厅雅叙走笔
作者：霍与瑕
朝代：明

五载天南别，鸿音复太疏。何当瞻气象，真足慰离居。细叙亲家礼，温寻报国书。宾筵何猝尔，应是日无虚。女眷集中堂，东厅宴绿郎。幽花谁共赏，时果自生香。过午酒无量，迎秋诗欲狂。况有高人在，遐心天际翔。乡里故多贤，陈良或未先。词源三峡水，心地九秋天。倾盖论初合，持觞意已传。素琴如拂拭，为奏五噫篇。俊逸来清海，因缘侍帝乡。湛家离眷里，陈榻旧辉光。铜柱游几遍，金台誉更芳。芝兰看满室，吾欲挹天香。
岐山亲家东厅雅叙走笔·其一
作者：霍与瑕
朝代：明

五载天南别，鸿音复太疏。何当瞻气象，真足慰离居。细叙亲家礼，温寻报国书。宾筵何猝尔，应是日无虚。
岐山亲家东厅雅叙走笔·其三
作者：霍与瑕
朝代：明

乡里故多贤，陈良或未先。词源三峡水，心地九秋天。倾盖论初合，持觞意已传。素琴如拂拭，为奏五噫篇。
岐山亲家东厅雅叙走笔·其二
作者：霍与瑕
朝代：明

女眷集中堂，东厅宴绿郎。幽花谁共赏，时果自生香。过午酒无量，迎秋诗欲狂。况有高人在，遐心天际翔。
岐山亲家东厅雅叙走笔·其四
作者：霍与瑕
朝代：明

俊逸来清海，因缘侍帝乡。湛家离眷里，陈榻旧辉光。铜柱游几遍，金台誉更芳。芝兰看满室，吾欲挹天香。
岑年伯见和步韵称谢并谢周莓厓都堂
作者：霍与瑕
朝代：明

正月连阴三十朝，且喜今朝见日色。忽然仙老送歌来，照日读之光无极。既似明霞流玉宇，又如碧涧飘红雨。杏树枝枝漱露丹，桃花朵朵笼烟紫。笼烟漱露竞新妍，一度一看一可怜。学海翻波襄太华，词源滚浪拍天边。阳春古调徽音远，余欲和之风力软。惊看三峡斗狂澜，自笑江沱空婉转。东园花气隔帘闻，迢递柔风细雨匀。自是春光春思好，况逢诗句十分春。独怜碧眼看花早，昨日花开今已老。得高歌处且高歌，有旨酒无吾颇好。
府江吟
作者：霍与瑕
朝代：明

三千水驿尧封，百二山河禹甸。谁云帝子仙游，万古重华如见。几阵清风送暑，一轮明月涵秋。吹篴关山何处，龙江人在孤舟。紫箫声咽夜江，白练影斜秋汉。清吟心绪悠悠，一月独行无伴。万里缄书隔岁，百年绻鬓微霜。滚滚绿江东去，怀人清恨偏长。绿树丹花峻壁，淡云疏雨穹崖。大幅天然图画，更著扁舟勉斋。十年见猎狂心，半夜闻鸡起舞。葫芦缠缚何时，慧剑封尘独苦。孤灯夜照西岩，画舫秋风凉雨。诗成弄石滩头，吏报寒更三鼓。和风和日秋天，碧水碧山洞府。桃源定在前头，试问西湾渔父。
府江吟·其一
作者：霍与瑕
朝代：明

三千水驿尧封，百二山河禹甸。谁云帝子仙游，万古重华如见。
府江吟·其七
作者：霍与瑕
朝代：明

孤灯夜照西岩，画舫秋风凉雨。诗成弄石滩头，吏报寒更三鼓。
府江吟·其三
作者：霍与瑕
朝代：明

紫箫声咽夜江，白练影斜秋汉。清吟心绪悠悠，一月独行无伴。
府江吟·其二
作者：霍与瑕
朝代：明

几阵清风送暑，一轮明月涵秋。吹篴关山何处，龙江人在孤舟。
府江吟·其五
作者：霍与瑕
朝代：明

绿树丹花峻壁，淡云疏雨穹崖。大幅天然图画，更著扁舟勉斋。
府江吟·其八
作者：霍与瑕
朝代：明

和风和日秋天，碧水碧山洞府。桃源定在前头，试问西湾渔父。
府江吟·其六
作者：霍与瑕
朝代：明

十年见猎狂心，半夜闻鸡起舞。葫芦缠缚何时，慧剑封尘独苦。
府江吟·其四
作者：霍与瑕
朝代：明

万里缄书隔岁，百年绻鬓微霜。滚滚绿江东去，怀人清恨偏长。
得同亭杂咏
作者：霍与瑕
朝代：明

风雨晦冥冥，独坐得同亭。微茫松隔水，萧飒竹临汀。远意空千古，春山且一瓶。醉来歌白石，天晚少人听。古岸簇青莎，同亭枕碧波。野云连树密，春水过田多。村女坭侵骭，郊童雨满蓑。不知农作苦，群唱插秧歌。山村长夏静，爽气袭涟漪。接水都荷芰，临流尽荔枝。树怜先世植，花忆去年移。漠漠江天思，谁当共赋诗。八仙分水槛，四老共浮槎。轮日排蔬果，迎风酌藕花。隔山疑有洞，深巷是谁家。佛隐来寻惯，篙师莫近沙。澄潭覆晓烟，小艇日高眠。紫禁非无梦，沧洲合有缘。豸衣仍在笥，蚁酒且如船。心曲凭谁寄，孤鸿没远天。白露下青草，微凉透葛衣。江天静烟霭，风日有光辉。鹅鸭家家闹，鸡豚在在肥。秋成人共乐，社报醉忘归。
得同亭杂咏·其一
作者：霍与瑕
朝代：明

风雨晦冥冥，独坐得同亭。微茫松隔水，萧飒竹临汀。远意空千古，春山且一瓶。醉来歌白石，天晚少人听。
得同亭杂咏·其七
作者：霍与瑕
朝代：明

无事太从容，清宵坐得同。好风来桂圃，明月照藜涌。林影筛衣碎，花香入酒醲。莫歌丛桂树，人在小山东。
得同亭杂咏·其三
作者：霍与瑕
朝代：明

山村长夏静，爽气袭涟漪。接水都荷芰，临流尽荔枝。树怜先世植，花忆去年移。漠漠江天思，谁当共赋诗。
得同亭杂咏·其二
作者：霍与瑕
朝代：明

古岸簇青莎，同亭枕碧波。野云连树密，春水过田多。村女坭侵骭，郊童雨满蓑。不知农作苦，群唱插秧歌。
得同亭杂咏·其五
作者：霍与瑕
朝代：明

澄潭覆晓烟，小艇日高眠。紫禁非无梦，沧洲合有缘。豸衣仍在笥，蚁酒且如船。心曲凭谁寄，孤鸿没远天。
得同亭杂咏·其六
作者：霍与瑕
朝代：明

白露下青草，微凉透葛衣。江天静烟霭，风日有光辉。鹅鸭家家闹，鸡豚在在肥。秋成人共乐，社报醉忘归。
得同亭杂咏·其四
作者：霍与瑕
朝代：明

八仙分水槛，四老共浮槎。轮日排蔬果，迎风酌藕花。隔山疑有洞，深巷是谁家。佛隐来寻惯，篙师莫近沙。
得家书讣仲兄少石仲弟少玉之报
作者：霍与瑕
朝代：明

残腊归南浦，乡亲天际来。喜看鸿雁信，忽报鹡鸰哀。泮水今谁在，家风近太衰。欲知凄断意，冻雪满山台。庚寅年以降，甲子未云多。尔既先秋萎，吾今奈老何。断魂迷绿树，衰泪落沧波。白石青山路，无因得再过。
得家书讣仲兄少石仲弟少玉之报·其一
作者：霍与瑕
朝代：明

残腊归南浦，乡亲天际来。喜看鸿雁信，忽报鹡鸰哀。泮水今谁在，家风近太衰。欲知凄断意，冻雪满山台。
得家书讣仲兄少石仲弟少玉之报·其二
作者：霍与瑕
朝代：明

庚寅年以降，甲子未云多。尔既先秋萎，吾今奈老何。断魂迷绿树，衰泪落沧波。白石青山路，无因得再过。
德州别达泉朱殿撰
作者：霍与瑕
朝代：明

驱马出皇都，忽逢君子车。骐骥骋康庄，驽骀幸追趋。连日奉德辉，良晤订蒙愚。中夜起达朝，恐负此久要。匆匆遽言别，谁复相提挈。郁郁陌上柏，干植自撑天。青青堤畔柳，根深春自妍。丈夫有远志，大成夫何言。所愿及良晨，努力挥长鞭。日月迅双轮，谁能久朱颜。昨夜月初生，今夜月已满。见月知春归，游子路殊远。寄语遐征人，勉勉更勉勉。前无税驾期，日日复时时。漠漠燕郊云，悠悠德州水。后会当何期，且进杯中醴。落魄多惨悽，况逢人别离。男儿羞堕泪，忍涕赠琼瑰。愿君置怀袖，毋忘今所期。
德州别达泉朱殿撰·其一
作者：霍与瑕
朝代：明

驱马出皇都，忽逢君子车。骐骥骋康庄，驽骀幸追趋。连日奉德辉，良晤订蒙愚。中夜起达朝，恐负此久要。匆匆遽言别，谁复相提挈。
德州别达泉朱殿撰·其三
作者：霍与瑕
朝代：明

昨夜月初生，今夜月已满。见月知春归，游子路殊远。寄语遐征人，勉勉更勉勉。前无税驾期，日日复时时。
德州别达泉朱殿撰·其二
作者：霍与瑕
朝代：明

郁郁陌上柏，干植自撑天。青青堤畔柳，根深春自妍。丈夫有远志，大成夫何言。所愿及良晨，努力挥长鞭。日月迅双轮，谁能久朱颜。
德州别达泉朱殿撰·其四
作者：霍与瑕
朝代：明

漠漠燕郊云，悠悠德州水。后会当何期，且进杯中醴。落魄多惨悽，况逢人别离。男儿羞堕泪，忍涕赠琼瑰。愿君置怀袖，毋忘今所期。
忆弟
作者：霍与瑕
朝代：明

青山莺转初，翠竹护离居。人远八千里，吾衰六十馀。五云仍北望，三月又春徂。寂漠无俦侣，时耘荒圃蔬。
惠德歈音
作者：霍与瑕
朝代：明

洪水为灾近半年，可堪峻岭束长川。颓流滚滚倾三峡，巨浸茫茫无一廛。浪拍女墙威太甚，波摇官阁势几骞。端州孝肃精诚在，泡沫危城赖帖然。万家鱼鳖一城孤，漂渺江村类泛凫。七月以来天未悔，三更之后鬼频呼。元公诘旦祷弥切，太守连旬睡亦无。昭格由来回造物，蒸黎濒溺幸更苏。
惠德歈音·其一
作者：霍与瑕
朝代：明

洪水为灾近半年，可堪峻岭束长川。颓流滚滚倾三峡，巨浸茫茫无一廛。浪拍女墙威太甚，波摇官阁势几骞。端州孝肃精诚在，泡沫危城赖帖然。
惠德歈音·其二
作者：霍与瑕
朝代：明

万家鱼鳖一城孤，漂渺江村类泛凫。七月以来天未悔，三更之后鬼频呼。元公诘旦祷弥切，太守连旬睡亦无。昭格由来回造物，蒸黎濒溺幸更苏。
慕溪黎子别号也父曰一溪故曰慕溪云
作者：霍与瑕
朝代：明

千树桃花蘸武溪，东风芳草绿萋萋。重来踪迹无寻处，肠断渔郎思欲迷。碧溪洞里水潆洄，红树枝边花乱开。出洞再来迷旧路，满山惟有绿封苔。
慕溪黎子别号也父曰一溪故曰慕溪云·其一
作者：霍与瑕
朝代：明

千树桃花蘸武溪，东风芳草绿萋萋。重来踪迹无寻处，肠断渔郎思欲迷。
慕溪黎子别号也父曰一溪故曰慕溪云·其二
作者：霍与瑕
朝代：明

碧溪洞里水潆洄，红树枝边花乱开。出洞再来迷旧路，满山惟有绿封苔。
战城南
作者：霍与瑕
朝代：明

战城南，烽燧举。罗旁贼首猛如虎，陈侯歼之不一鼓。追奔逐北无遗侣，显显戎功上军府。谗烁金，毁销骨，盖世英猷竟埋没。寄语凡夫莫鞅掌，烈士报国安图赏。中流屹石对贞心，年年岁岁，恶浪崩腾任消长。
承卢星野教闻谤毋辩小诗谢教兼申来樵旧约
作者：霍与瑕
朝代：明

削迹樵西旧水涯，关心明月到山时。去年叠叠攀跻约，此夜悠悠音信迟。九十春归花伴鸟，几回怀放酒兼诗。巾车紫盖三城外，何日来过慰远思。归去皇皇何所之，东风入院已多时。千岩鸟语烟霞古，一路花香春雨迟。独向松根横卧榻，谁于竹叶乱题诗。凭高未共登临赋，搔首阑干空远思。楚客离骚古有之，滋兰树蕙及良时。园围十亩风烟足，地近三山春日迟。丹凤冈开新洞府，九龙泉洗旧歪诗。采芳尽日空盈掬，路远无因寄所思。竹杖芒鞋随所之，风光正是暮春时。雨中吠犬闻全未，世外呼牛应不迟。野店流连偏足酒，山花狼藉故饶诗。穗城更有无言教，三复悠然起我思。
承卢星野教闻谤毋辩小诗谢教兼申来樵旧约·其一
作者：霍与瑕
朝代：明

削迹樵西旧水涯，关心明月到山时。去年叠叠攀跻约，此夜悠悠音信迟。九十春归花伴鸟，几回怀放酒兼诗。巾车紫盖三城外，何日来过慰远思。
承卢星野教闻谤毋辩小诗谢教兼申来樵旧约·其三
作者：霍与瑕
朝代：明

楚客离骚古有之，滋兰树蕙及良时。园围十亩风烟足，地近三山春日迟。丹凤冈开新洞府，九龙泉洗旧歪诗。采芳尽日空盈掬，路远无因寄所思。
承卢星野教闻谤毋辩小诗谢教兼申来樵旧约·其二
作者：霍与瑕
朝代：明

归去皇皇何所之，东风入院已多时。千岩鸟语烟霞古，一路花香春雨迟。独向松根横卧榻，谁于竹叶乱题诗。凭高未共登临赋，搔首阑干空远思。
承卢星野教闻谤毋辩小诗谢教兼申来樵旧约·其四
作者：霍与瑕
朝代：明

竹杖芒鞋随所之，风光正是暮春时。雨中吠犬闻全未，世外呼牛应不迟。野店流连偏足酒，山花狼藉故饶诗。穗城更有无言教，三复悠然起我思。
招隐·其三
作者：霍与瑕
朝代：明

盍归乎来，北风下钓矶，乌耳蟮正肥。与公聊乐饮，乐以忘饥。
招隐·其四
作者：霍与瑕
朝代：明

盍归乎来，前汀送远舟，明虾大且脩。与公聊乐饮，乐以忘忧。
括易送中丞滕少松公祖陟留都
作者：霍与瑕
朝代：明

九五当乾驭，黄裳被冕旒。天风申巽命，昼日接康侯。锡马膺藩宠，从龙展壮猷。即看交泰合，雷雨满皇州。十载不家食，天衢观国光。包鱼知硕量，射隼著锋芒。井井宏经济，乾乾日赞襄。大君宜有命，三锡倍辉煌。含章承帝宠，资斧镇南中。蹇蹇王臣节，谦谦君子衷。后庚新积习，先甲振颓风。我自窥观者，欣瞻衎食鸿。包荒匡泰运，凭河属上公。蔚文腾变豹，仪羽翊飞龙。鼎耳资铉壮，王庭羡栋隆。定知裁辅烈，丰日永当中。需郊开祖帐，旅觯盍朋簪。怅望违铉玉，无因繫柅金。贯鱼茅拔汇，鸣鹤子和阴。倘束丘园帛，如兰尚可寻。
括易送中丞滕少松公祖陟留都·其一
作者：霍与瑕
朝代：明

九五当乾驭，黄裳被冕旒。天风申巽命，昼日接康侯。锡马膺藩宠，从龙展壮猷。即看交泰合，雷雨满皇州。
括易送中丞滕少松公祖陟留都·其三
作者：霍与瑕
朝代：明

含章承帝宠，资斧镇南中。蹇蹇王臣节，谦谦君子衷。后庚新积习，先甲振颓风。我自窥观者，欣瞻衎食鸿。
括易送中丞滕少松公祖陟留都·其二
作者：霍与瑕
朝代：明

十载不家食，天衢观国光。包鱼知硕量，射隼著锋芒。井井宏经济，乾乾日赞襄。大君宜有命，三锡倍辉煌。
括易送中丞滕少松公祖陟留都·其五
作者：霍与瑕
朝代：明
体裁：五言律诗

需郊开祖帐，旅觯盍朋簪。怅望违铉玉，无因系柅金。贯鱼茅拔汇，鸣鹤子和阴。倘束丘园帛，如兰尚可寻。
括易送中丞滕少松公祖陟留都·其五
作者：霍与瑕
朝代：明

需郊开祖帐，旅觯盍朋簪。怅望违铉玉，无因繫柅金。贯鱼茅拔汇，鸣鹤子和阴。倘束丘园帛，如兰尚可寻。
括易送中丞滕少松公祖陟留都·其四
作者：霍与瑕
朝代：明

包荒匡泰运，凭河属上公。蔚文腾变豹，仪羽翊飞龙。鼎耳资铉壮，王庭羡栋隆。定知裁辅烈，丰日永当中。
括滕王阁序用韵送夏见吾公祖年丈赍捧北上
作者：霍与瑕
朝代：明

十旬胜会友如云，千里逢迎得旧群。冈峦岛屿坐中分，襜帷暂驻乐同醺。骖騑上路见吾君，清霜紫电王将军。腾蛟起凤烂人文，赠言临别更慇勤。渔舟唱晚忽分手，有怀投笔龙蛇走。逸兴遄飞花傍柳，一言均赋射牛斗。耸翠流丹光照缶，爽籁纤歌横浦口。响穷彭蠡一尊酒。明晨捧袂阿谁边，烟光潦水共长天。仙人旧馆朱华前，衡阳雁断对愁眠。奉承宣室正当年，青云壮志白云篇。请缨天柱早加鞭，宇宙无穷十大千。
新春再和韵杂兴
作者：霍与瑕
朝代：明

灼灼桃烽烂，匆匆梅阵残。燧更新岁火，炉战旧冬寒。虚席客殊绝，执弓人颇端。结交沧海上，皓白且垂竿。云容迷绮幕，雨气湿绳床。紫蟹偏宜炕，黄柑得善藏。开樽分岁事，觅句答年光。更与仙山侣，围棋引日长。丁丁歌伐木，啼鸟故相求。国有牛医子，人推马少游。款段寻春远，追陪选地幽。南园时一涉，遥见粤山楼。独立吾知我，何妨多口憎。磨砻还美玉，彗定亦高僧。弄月歌仍啸，临风坐复兴。恍疑春已暮，岭外少泮冰。夕除寒不寐，挑烬对残书。献岁供香粉，迎春剪细蔬。野花随乱放，庭草不教锄。亲旧时来下，追欢半醉馀。朔云连月密，知是雪雱霏。西土人云靖，北门出故稀。彗星新法象，朝贵旧轻肥。时事知何似，犀觥且屡飞。天皇留相国，兹事果康哉。勉勉垂温语，频频赐御杯。亲丧时遣使，帝德日宏开。会睹盐梅合，鸿恩遍草莱。馀生仍有几，岁月忽虚过。适意事常错，操心闵既多。断藤今借剑，坚壁任飞魔。守一从吾好，绵绵保太和。脉脉此趺坐，洗心还自知。有言俱剩语，无隐更关谁。移桂添新土，勾花结短篱。缊袍时向曝，扪虱是生涯。静里看玄化，林林总是真。鸡鸣风雨夜，龙见水云春。蜉蝣衣自楚，鹦鹉语能秦。万物人皆备，成人今几人。明志宜蔬食，便身祇布袍。从奢难入俭，自下可升高。渥产多龙种，瀛洲有凤毛。后生基搆重，承绪属英豪。欲买西郊地，新濠鬼驿边。晚归江浦渡，春荡柳波船。山外开三径，花间受一廛。芳邻千万贯，祇在帽庄前。
新春再和韵杂兴·其一
作者：霍与瑕
朝代：明

灼灼桃烽烂，匆匆梅阵残。燧更新岁火，炉战旧冬寒。虚席客殊绝，执弓人颇端。结交沧海上，皓白且垂竿。
新春再和韵杂兴·其七
作者：霍与瑕
朝代：明

天皇留相国，兹事果康哉。勉勉垂温语，频频赐御杯。亲丧时遣使，帝德日宏开。会睹盐梅合，鸿恩遍草莱。
新春再和韵杂兴·其三
作者：霍与瑕
朝代：明

丁丁歌伐木，啼鸟故相求。国有牛医子，人推马少游。款段寻春远，追陪选地幽。南园时一涉，遥见粤山楼。
新春再和韵杂兴·其九
作者：霍与瑕
朝代：明

脉脉此趺坐，洗心还自知。有言俱剩语，无隐更关谁。移桂添新土，勾花结短篱。缊袍时向曝，扪虱是生涯。
新春再和韵杂兴·其二
作者：霍与瑕
朝代：明

云容迷绮幕，雨气湿绳床。紫蟹偏宜炕，黄柑得善藏。开樽分岁事，觅句答年光。更与仙山侣，围棋引日长。
新春再和韵杂兴·其五
作者：霍与瑕
朝代：明

夕除寒不寐，挑烬对残书。献岁供香粉，迎春剪细蔬。野花随乱放，庭草不教锄。亲旧时来下，追欢半醉馀。
新春再和韵杂兴·其八
作者：霍与瑕
朝代：明

馀生仍有几，岁月忽虚过。适意事常错，操心闵既多。断藤今借剑，坚壁任飞魔。守一从吾好，绵绵保太和。
新春再和韵杂兴·其六
作者：霍与瑕
朝代：明

朔云连月密，知是雪雱霏。西土人云靖，北门出故稀。彗星新法象，朝贵旧轻肥。时事知何似，犀觥且屡飞。
新春再和韵杂兴·其十
作者：霍与瑕
朝代：明

静里看玄化，林林总是真。鸡鸣风雨夜，龙见水云春。蜉蝣衣自楚，鹦鹉语能秦。万物人皆备，成人今几人。
新春再和韵杂兴·其十一
作者：霍与瑕
朝代：明

明志宜蔬食，便身祇布袍。从奢难入俭，自下可升高。渥产多龙种，瀛洲有凤毛。后生基搆重，承绪属英豪。
新春再和韵杂兴·其十二
作者：霍与瑕
朝代：明

欲买西郊地，新濠鬼驿边。晚归江浦渡，春荡柳波船。山外开三径，花间受一廛。芳邻千万贯，祇在帽庄前。
新春再和韵杂兴·其四
作者：霍与瑕
朝代：明

独立吾知我，何妨多口憎。磨砻还美玉，彗定亦高僧。弄月歌仍啸，临风坐复兴。恍疑春已暮，岭外少泮冰。
新春粤山怀弼塘庞尊师
作者：霍与瑕
朝代：明

破帽冲云旧，枯藤著脚牢。双清松伴鹤，十载榻横皋。烟雨迷寒树，春风送晚涛。扁舟人不至，空使我心劳。
新春试笔用区封君韵
作者：霍与瑕
朝代：明

山家寥落午烟浮，煮茗携壶小径游。冻雨自知松耐岁，好风仍卜麦登秋。渐看花落偏怜玉，尚怯春寒且被裘。遥望隔江多喜气，美人谁伴倚青楼。江国春来瑞霭浮，招携清侣结春游。过村舟楫随寒水，隔浦渔歌似早秋。浊酒微酡晞鹤发，新诗无赖续貂裘。太平父老同乡井，萧瑟何因赋庾楼。清世乘桴海上浮，三山真有望中游。丹书点检朝还夕，锦里追欢春复秋。直向天边垂任钓，何曾泽畔著羊裘。独怜碧眼看溟渤，处处凌空结蜃楼。
新春试笔用区封君韵·其一
作者：霍与瑕
朝代：明

山家寥落午烟浮，煮茗携壶小径游。冻雨自知松耐岁，好风仍卜麦登秋。渐看花落偏怜玉，尚怯春寒且被裘。遥望隔江多喜气，美人谁伴倚青楼。
新春试笔用区封君韵·其三
作者：霍与瑕
朝代：明

清世乘桴海上浮，三山真有望中游。丹书点检朝还夕，锦里追欢春复秋。直向天边垂任钓，何曾泽畔著羊裘。独怜碧眼看溟渤，处处凌空结蜃楼。
新春试笔用区封君韵·其二
作者：霍与瑕
朝代：明

江国春来瑞霭浮，招携清侣结春游。过村舟楫随寒水，隔浦渔歌似早秋。浊酒微酡晞鹤发，新诗无赖续貂裘。太平父老同乡井，萧瑟何因赋庾楼。
早春即事和韵
作者：霍与瑕
朝代：明

岭外四时暖，残冬花欲然。忽睹非常瑞，雪应到今年。昨夜雪霏霏，今朝风乍微。桃花间菜花，春色竞芳菲。黄花遍绿圃，蝴蝶出芳晨。春心浩如海，春愁乱如尘。春愁怯春风，春衣仍重絮。有美忽相过，强拉看红雨。美人隔河洲，相望不咫尺。无路复无媒，何当通素赤。昨日佳客来，颠倒穿衣舄。乌纱不裹头，方巾待宾席。皇都隔岭表，一万六千里。何时更往来，著此王乔履。昨日看梅花，纷纷飘玉屑。今朝看梅子，已向枝头结。
早春即事和韵·其一
作者：霍与瑕
朝代：明

岭外四时暖，残冬花欲然。忽睹非常瑞，雪应到今年。
早春即事和韵·其七
作者：霍与瑕
朝代：明

皇都隔岭表，一万六千里。何时更往来，著此王乔履。
早春即事和韵·其三
作者：霍与瑕
朝代：明

黄花遍绿圃，蝴蝶出芳晨。春心浩如海，春愁乱如尘。
早春即事和韵·其二
作者：霍与瑕
朝代：明

昨夜雪霏霏，今朝风乍微。桃花间菜花，春色竞芳菲。
早春即事和韵·其五
作者：霍与瑕
朝代：明

美人隔河洲，相望不咫尺。无路复无媒，何当通素赤。
早春即事和韵·其八
作者：霍与瑕
朝代：明

昨日看梅花，纷纷飘玉屑。今朝看梅子，已向枝头结。
早春即事和韵·其六
作者：霍与瑕
朝代：明

昨日佳客来，颠倒穿衣舄。乌纱不裹头，方巾待宾席。
早春即事和韵·其四
作者：霍与瑕
朝代：明

春愁怯春风，春衣仍重絮。有美忽相过，强拉看红雨。
明月吟赠两湖黄都督北归
作者：霍与瑕
朝代：明

明月出东岑，松梢散远阴。光连沧海玉，影碎碧波金。隔水望无极，高秋寒不禁。旧知千里别，悽断百年心。浔州山阁外，一见识英奇。兵法传司马，军心乐子仪。等威隆外阃，声望震边夷。看看麒麟上，腰间未止犀。元戎上玉京，驱马迅长征。筹定百蛮服，戈挥五岭清。人安儒将雅，天借福星明。十载瞻承惯，无因可报琼。
明月吟赠两湖黄都督北归·其一
作者：霍与瑕
朝代：明

明月出东岑，松梢散远阴。光连沧海玉，影碎碧波金。隔水望无极，高秋寒不禁。旧知千里别，悽断百年心。
明月吟赠两湖黄都督北归·其三
作者：霍与瑕
朝代：明

元戎上玉京，驱马迅长征。筹定百蛮服，戈挥五岭清。人安儒将雅，天借福星明。十载瞻承惯，无因可报琼。
明月吟赠两湖黄都督北归·其二
作者：霍与瑕
朝代：明

浔州山阁外，一见识英奇。兵法传司马，军心乐子仪。等威隆外阃，声望震边夷。看看麒麟上，腰间未止犀。
春台惠纪
作者：霍与瑕
朝代：明

百年不见此非常，灾殄将相遍海荒。水势浮天秋渺渺，江声动地晚汤汤。白鲨赤鲤游官舍，青雀黄龙傍女墙。可是福星留一道，精诚昭格藉安康。拜祷江神朝复昏，其如洪涝合西昆。浮天水送千溪沫，入夜潮添三丈痕。巨浪撼城城欲堕，长堤覆树树微存。宪台拯溺凭高阁，号泣苍旻几断魂。极目西原日欲斜，何当痛定更堪嗟。村村败屋盈秋草，处处颓垣噪暮蛙。馀浸尚存那有穫，遗黎半在已无家。应知元老流恩渥，赈恤蠲除泽未涯。曾为太守五年馀，抚字绥来费拮据。雁塔巍峨天柱耸，星河缭绕地灵储。黄堂化雨今弥润，丹陛屏风姓早书。令望这回尤卓异，岭西能久借文舆。
春台惠纪·其一
作者：霍与瑕
朝代：明

百年不见此非常，灾殄将相遍海荒。水势浮天秋渺渺，江声动地晚汤汤。白鲨赤鲤游官舍，青雀黄龙傍女墙。可是福星留一道，精诚昭格藉安康。
春台惠纪·其三
作者：霍与瑕
朝代：明

极目西原日欲斜，何当痛定更堪嗟。村村败屋盈秋草，处处颓垣噪暮蛙。馀浸尚存那有穫，遗黎半在已无家。应知元老流恩渥，赈恤蠲除泽未涯。
春台惠纪·其二
作者：霍与瑕
朝代：明

拜祷江神朝复昏，其如洪涝合西昆。浮天水送千溪沫，入夜潮添三丈痕。巨浪撼城城欲堕，长堤覆树树微存。宪台拯溺凭高阁，号泣苍旻几断魂。
春台惠纪·其四
作者：霍与瑕
朝代：明

曾为太守五年馀，抚字绥来费拮据。雁塔巍峨天柱耸，星河缭绕地灵储。黄堂化雨今弥润，丹陛屏风姓早书。令望这回尤卓异，岭西能久借文舆。
春夜泛湖漫兴
作者：霍与瑕
朝代：明

昨日攀元洞，今宵泛碧空。舟航绝星汉，机杼见天工。问路迷云渚，知郎有道风。水晶仙阙是，努力挂高篷。短棹击空明，扁舟似叶轻。残星低两汉，缺月上三更。木铎他山响，渔歌隔坞声。恍疑仙岛近，身世在蓬瀛。天近四更头，风高载月舟。短箫悲塞雁，长篴起江鸥。农艇纷摇橹，渔罾远挂钩。歌豳谁献曝，辛苦遍沧洲。弄月不须疑，萧疏半世痴。逢人深浅酌，见尔妙高词。旧有紫之癖，今仍白出奇。幸依卢扁在，箴砭足吾师。
春夜泛湖漫兴·其一
作者：霍与瑕
朝代：明

昨日攀元洞，今宵泛碧空。舟航绝星汉，机杼见天工。问路迷云渚，知郎有道风。水晶仙阙是，努力挂高篷。
春夜泛湖漫兴·其三
作者：霍与瑕
朝代：明

天近四更头，风高载月舟。短箫悲塞雁，长篴起江鸥。农艇纷摇橹，渔罾远挂钩。歌豳谁献曝，辛苦遍沧洲。
春夜泛湖漫兴·其二
作者：霍与瑕
朝代：明

短棹击空明，扁舟似叶轻。残星低两汉，缺月上三更。木铎他山响，渔歌隔坞声。恍疑仙岛近，身世在蓬瀛。
春夜泛湖漫兴·其四
作者：霍与瑕
朝代：明

弄月不须疑，萧疏半世痴。逢人深浅酌，见尔妙高词。旧有紫之癖，今仍白出奇。幸依卢扁在，箴砭足吾师。
春山偶笔
作者：霍与瑕
朝代：明

鹧鸪何事唤纷纷，歌在湖山万顷云。燕雀岂知鸿鹄志，凤凰曾与鹜鸡群。饥乌腐鼠人间世，瘦鹤肥鹙天所分。龙见豹藏皆自得，肯将鹏鴳诧苍旻。
春日泛湖漫兴
作者：霍与瑕
朝代：明

匆匆春似水，滚滚向东流。细草时迎棹，飞花故傍舟。天孙传好句，帝子莫多愁。更鼓寻芳楫，光风在隔洲。阔水飘银浪，芳汀浸绿云。迟迟江柳色，蔼蔼岸花芬。旭日渐加永，凉风欲变薰。暮春千古意，谁共此微醺。望湖情落落，天远碧萋萋。绿树新黄鸟，青山旧锦鸡。五风随鹢舫，三户傍渔堤。处士高栖在，移舟更水西。谁开姑射镜，人在镜中行。映草船船绿，垂杨岸岸明。西山云外影，南浦日边声。吟弄从吾好，空青一鹤横。
春日泛湖漫兴·其一
作者：霍与瑕
朝代：明

匆匆春似水，滚滚向东流。细草时迎棹，飞花故傍舟。天孙传好句，帝子莫多愁。更鼓寻芳楫，光风在隔洲。
春日泛湖漫兴·其三
作者：霍与瑕
朝代：明

望湖情落落，天远碧萋萋。绿树新黄鸟，青山旧锦鸡。五风随鹢舫，三户傍渔堤。处士高栖在，移舟更水西。
春日泛湖漫兴·其二
作者：霍与瑕
朝代：明

阔水飘银浪，芳汀浸绿云。迟迟江柳色，蔼蔼岸花芬。旭日渐加永，凉风欲变薰。暮春千古意，谁共此微醺。
春日泛湖漫兴·其四
作者：霍与瑕
朝代：明

谁开姑射镜，人在镜中行。映草船船绿，垂杨岸岸明。西山云外影，南浦日边声。吟弄从吾好，空青一鹤横。
春日观稼
作者：霍与瑕
朝代：明

春云淡荡春山晓，春风荏苒啼春鸟。怀春几处答歌声，插秧儿女年何少。行行冈尾又冈头，三三两两好风流。二八娥眉偏巧笑，一双玉箸湛沧洲。沧洲近午江潮长，乘潮小艇鸣兰桨。姊妹来供饷午茶，嬉微坐转榕阴上。共说今年定有年，蟊特不生高下田。几日青苗弥一望，三春时雨更嫣绵。归去来，筑场圃。红梅熟尽荔枝丹，早稻鹅黄应如堵。两岐六穗且纷纷，知是官人笃周祜。
春日陪侯侍御游洪岩用卢大参韵
作者：霍与瑕
朝代：明

春帆挂惠风，春江浩东注。旌麾江上来，特为寻春驻。寻春入玄洞，水帘珠错落。下蟠九仞松，上宿千年鹤。阑干护石泉，碧藓生纹理。狂飙送晚雷，应有潜蛟起。山巅搆孤亭，作者今何去。荒蹊自牧童，樵歌云深处。伟度比春陂，汪汪浸寒水。有时穆清风，微言扬妙理。恺悌见仪刑，从容侍杯酒。明月照孤桐，和风吹细柳。太初有巧匠，搆此无梁寺。不知好脩人，几时成佛事。绣衣且莫行，更进山中酒。点瑟倚清歌，春风盈洞口。夕阳欲下山，月出山更好。愿侍太清人，乘月恣幽讨。炎风播酷暑，羡有龙鳞扇。五月傍华清，潇洒寒冰片。
春日陪侯侍御游洪岩用卢大参韵·其一
作者：霍与瑕
朝代：明

春帆挂惠风，春江浩东注。旌麾江上来，特为寻春驻。
春日陪侯侍御游洪岩用卢大参韵·其七
作者：霍与瑕
朝代：明

太初有巧匠，搆此无梁寺。不知好脩人，几时成佛事。
春日陪侯侍御游洪岩用卢大参韵·其三
作者：霍与瑕
朝代：明

阑干护石泉，碧藓生纹理。狂飙送晚雷，应有潜蛟起。
春日陪侯侍御游洪岩用卢大参韵·其九
作者：霍与瑕
朝代：明

夕阳欲下山，月出山更好。愿侍太清人，乘月恣幽讨。
春日陪侯侍御游洪岩用卢大参韵·其二
作者：霍与瑕
朝代：明

寻春入玄洞，水帘珠错落。下蟠九仞松，上宿千年鹤。
春日陪侯侍御游洪岩用卢大参韵·其五
作者：霍与瑕
朝代：明

伟度比春陂，汪汪浸寒水。有时穆清风，微言扬妙理。
春日陪侯侍御游洪岩用卢大参韵·其八
作者：霍与瑕
朝代：明

绣衣且莫行，更进山中酒。点瑟倚清歌，春风盈洞口。
春日陪侯侍御游洪岩用卢大参韵·其六
作者：霍与瑕
朝代：明

恺悌见仪刑，从容侍杯酒。明月照孤桐，和风吹细柳。
春日陪侯侍御游洪岩用卢大参韵·其十
作者：霍与瑕
朝代：明

炎风播酷暑，羡有龙鳞扇。五月傍华清，潇洒寒冰片。
春日陪侯侍御游洪岩用卢大参韵·其四
作者：霍与瑕
朝代：明

山巅搆孤亭，作者今何去。荒蹊自牧童，樵歌云深处。
晚泊
作者：霍与瑕
朝代：明

青草黄茅尽日閒，画船吹角度秋山。晚江又逐渔翁伴，九里十三抛口湾。
景州晓行
作者：霍与瑕
朝代：明

景州夜宿迅风雷，景州晓行天地开。禾黍穗含时雨润，芝麻香逐好风来。浃旬爽气偏宜客，半点淄尘不上怀。应是真仙朝帝阙，封姨青女预安排。
晴日登盍簪楼用海屿韵纪兴
作者：霍与瑕
朝代：明

三城处处是楼台，春望遥遥兴未灰。东去海门真咫尺，西临华桂亦蓬莱。浮云世界漂残叶，流水光阴落早梅。旧日盍簪诗总在，几人先上碧山隈。野蕨墙梅亦华筵，小炉残火更烹鲜。乍晴街市欢元夜，时雨农家卜有年。菜吐黄花金满径，桃含碧蕊玉拖烟。登楼极目春无限，何处鸿音来远天。倚栏犹自北风寒，忽忆皇都旧跨鞍。僻地且便新作业，有人来劝强为官。诗篇一一从头和，奥灶纷纷冷眼看。种竹南园方十亩，龙孙迟尔长千竿。袖手休弹一柱琴，羲皇世远少知音。独看银兔岩头易，三复铜人背后箴。春去春来千古梦，花开花落百年心。昼晴倘有登临兴，棋局诗囊共半岑。十尺楼阑三尺台，碧山绿水自周回。百年老树春仍媚，半亩方塘天亦开。漫倚南山歌白石，谁从东海问蓬莱。安期一去无回首，且把新醪满瓦杯。朱栏画艇碧波心，几被风吹雨打沉。晴日自除青藻尽，晚天仍系绿杨阴。杯盘可泛元宵月，稚子能翻白雪吟。喧枥散林人尚健，何时还此盍华簪。
晴日登盍簪楼用海屿韵纪兴·其一
作者：霍与瑕
朝代：明

三城处处是楼台，春望遥遥兴未灰。东去海门真咫尺，西临华桂亦蓬莱。浮云世界漂残叶，流水光阴落早梅。旧日盍簪诗总在，几人先上碧山隈。
晴日登盍簪楼用海屿韵纪兴·其三
作者：霍与瑕
朝代：明

倚栏犹自北风寒，忽忆皇都旧跨鞍。僻地且便新作业，有人来劝强为官。诗篇一一从头和，奥灶纷纷冷眼看。种竹南园方十亩，龙孙迟尔长千竿。
晴日登盍簪楼用海屿韵纪兴·其二
作者：霍与瑕
朝代：明

野蕨墙梅亦华筵，小炉残火更烹鲜。乍晴街市欢元夜，时雨农家卜有年。菜吐黄花金满径，桃含碧蕊玉拖烟。登楼极目春无限，何处鸿音来远天。
晴日登盍簪楼用海屿韵纪兴·其五
作者：霍与瑕
朝代：明

十尺楼阑三尺台，碧山绿水自周回。百年老树春仍媚，半亩方塘天亦开。漫倚南山歌白石，谁从东海问蓬莱。安期一去无回首，且把新醪满瓦杯。
晴日登盍簪楼用海屿韵纪兴·其六
作者：霍与瑕
朝代：明

朱栏画艇碧波心，几被风吹雨打沉。晴日自除青藻尽，晚天仍系绿杨阴。杯盘可泛元宵月，稚子能翻白雪吟。喧枥散林人尚健，何时还此盍华簪。
晴日登盍簪楼用海屿韵纪兴·其四
作者：霍与瑕
朝代：明

袖手休弹一柱琴，羲皇世远少知音。独看银兔岩头易，三复铜人背后箴。春去春来千古梦，花开花落百年心。昼晴倘有登临兴，棋局诗囊共半岑。
曲江
作者：霍与瑕
朝代：明

日日蒹葭绿满船，不堪秋色浩无边。江深路远思乡苦，更见三更月上天。
曲江谒先师甘泉精舍
作者：霍与瑕
朝代：明

翩翩黄蝶不知秋，还伴征人岭外游。最是横经旧时地，寂寥荒草满山愁。
月夜登樵
作者：霍与瑕
朝代：明

凄风溢九霄，夜步陟西樵。水落江寻丈，山空月寂寥。秋气兼寒暑，松声散远遥。美人隔烟渚，相思不可招。陟陟冲云路，行行度石桥。月光分树影，岚气合山腰。独步乾坤静，浩歌海岳摇。水晶仙界近，应须到上霄。园林经岁别，怀抱入秋深。乘潮频鼓楫，带月一登临。久旱泉全涸，微霞树半阴。逍遥云路外，寒风忽以侵。千峰明月遍，只影入山孤。人远庐犹在，秋深草半枯。登堂歌璧韵，开阁检图书。睹物怀无限，清霜寒切肤。
月夜登樵·其一
作者：霍与瑕
朝代：明

凄风溢九霄，夜步陟西樵。水落江寻丈，山空月寂寥。秋气兼寒暑，松声散远遥。美人隔烟渚，相思不可招。
月夜登樵·其三
作者：霍与瑕
朝代：明

园林经岁别，怀抱入秋深。乘潮频鼓楫，带月一登临。久旱泉全涸，微霞树半阴。逍遥云路外，寒风忽以侵。
月夜登樵·其二
作者：霍与瑕
朝代：明

陟陟冲云路，行行度石桥。月光分树影，岚气合山腰。独步乾坤静，浩歌海岳摇。水晶仙界近，应须到上霄。
月夜登樵·其四
作者：霍与瑕
朝代：明

千峰明月遍，只影入山孤。人远庐犹在，秋深草半枯。登堂歌璧韵，开阁检图书。睹物怀无限，清霜寒切肤。
有所思
作者：霍与瑕
朝代：明

有所思，山之西，苍梧千里九疑低。画堂高歌劝君酒，春风满座祝君寿。一别十多年，孤山锁暮烟。天涯知己青编在，西南有记谁当采。廉颇空饱，冯唐易老。有所思，山之西。
望九疑
作者：霍与瑕
朝代：明

行行上桂林，望望九疑山。翠华瞻气象，帝子在云间。
望白云山有作
作者：霍与瑕
朝代：明

跻攀复跻攀，遥望白云山。树色添新绿，花光带旧寒。崔嵬俯瞰城头近，画图一幅玲珑甚。轻烟薄霭染诸峰，云容雾态看无尽。忆昔开山安期翁，诛茅结屋翠微中。药炉九转真丹就，金阙千年姓字封。仙踪一去三山外，芳流空有灵泉在。苍藤古木几经秋，梵宇禅宫相晻霭。禅宫梵宇复荒凉，野草閒花只自香。满涧芝兰无去采，深山麋鹿有来场。地补东南缺，天开邹鲁文。日月大明常普照，山河完气几时分。光华晻映岩崖石，精采流辉成五色。坐啸天风处处春，行歌云水湾湾碧。天风云水几徜徉，贝锦南箕争哆张。止棘青蝇随气候，高冈苞凤集朝阳。只今风雨年年好，桃李经春花发早。古壑依依长绿苔，王孙冉冉游芳草。人去人来春复春，一回一望一伤神。且将心上无穷事，付与山中一片云。
柳之山
作者：霍与瑕
朝代：明

柳之山，桂之水，潇湘遥下几千里。年年二月此来游，二月年年红间紫。红千般，紫千般，人自匆匆花自閒。花片有时随水下，水光无尽映花斑。五日行，三百里，孤舟夜夜空江里。戍鼓传更应远山，画角吹星落寒水。水何深，山何高，缺月一湾近钓舠。嫦娥似向沧江畔，细听骚人读楚骚。春渐深，行永久，一回吟望一搔首。百年心绪苦偏长，晓镜容华先老丑。朝策马，暮乘舟，云满衣裳雪满头。萋迷芳草王孙远，吊湘何处托湘流。归去来，来归去，樵西留有仙人屦。烟霞古洞翠萝围，风月一堂丹桂树。参同契，读千周，神明或告以灵修。风灯泡影人间世，好傍赤松天外游。
柳川
作者：霍与瑕
朝代：明

君不见，霸陵道，归鸿带暖春初到。鹅黄十里斗轻盈，鸭绿千丝成覆冒。君不见，长安东，李花已白桃花红。一川翠线牵风软，千树黄鹂唤日融。有人此地生离别，临流寄远多攀折。一枝枝是忆东风，东风挂恨何时歇。翛翛古粤一高人，歌风啸月四时春。五株閒种碧湾渚，半点不侵紫陌尘。春来鸟语夏蝉噪，一榻青阴閒寄傲。时对芳樽发浩歌，屡舞衣裳任颠倒。我为君，歌柳川，清溪一曲韵泠然。午风淡荡睡初足，此意悠悠谁与传。
桂之圃歌
作者：霍与瑕
朝代：明

桂之圃，多仙翁，行年八十今桂峰。翛翛鹤发何丰容，一局烂柯云水东。复有意泉公，七十逍遥颜且童，八月秋清天微风。万里无云银汉浅，仙郎槎泛月华中。折取一枝香满手，春来持献大明宫。宫花仍插鬓，碧桃红杏露华浓。承恩远宰桂林邑，仙才吏治两称雄。意翁寿诞白云下，斑斓之舞路无从。山高水远托归鸿，锦袍千里寄山龙。羽客称觞琥珀红，箫笙缭绕彻长空。桂坡老，勉斋公，两两各扶筇，来入桂花丛，商歌一曲落梧桐。看看桂子秋香发，与君游遍广寒宫，阊阖千门万里通。桂之圃，多仙翁，千秋百岁南斗下，乐无穷。
桂之山
作者：霍与瑕
朝代：明

桂之山，榄之水，从朝薄暮行几里。斜风细雨度千溪，洗出千溪一带紫。烟雨里，恨千般，堪叹渔矶鸥鹭閒。三春红紫今何在，千年珍竹故成斑。望苍梧，七百里，九疑玉殿空山里。五弦一自变潇湘，至今琴怨湘江水。湘江静，月轮高，萧萧秋气上渔舠。自唱竹枝新度曲，不知清韵入风骚。学南薰，歌已久，祇今三复空低首。有时心乱不成腔，怪道傍人嗤拙丑。金夫子，暂维舟，徽音时忆在心头。明珠照乘月华照，素琴流水大江流。大江流，日夜去，见说巢由曾窃屦。欲往从之问解嘲，野水茫茫半烟树。独深念，几多周，故人书信不堪修。相思滩上相思苦，何日追陪绿径游。
桐城夜雨甚烈次日喜晴
作者：霍与瑕
朝代：明

东海苍龙腾夜雨，平明犹自下沉沉。烟迷细柳望无际，泥踔征舆苦不禁。官驿几回成独坐，客途千里漫孤吟。晚山晴霁果何意，迟尔秋原作旱霖。
桥梓长春
作者：霍与瑕
朝代：明

何处人间两地仙，斑斓歌舞入新篇。筵当秋序黄花瘦，老饫春风白发鲜。雨露千山桥伴梓，闽江万里水连天。好将寿考作人雅，去赞台莱杞李妍。
梅花落
作者：霍与瑕
朝代：明

梅花落尽端州道，鹧鸪啼乱春山晓。女郎两两踏歌行，愁杀嫣绵堤畔草。堤畔草，使君车，三年为政乐何如。歌且谣，来趁墟。
楼台送暑之句再三歌讽浑欲伤秋再用韵纪兴
作者：霍与瑕
朝代：明

楼台将送暑，江海欲涵秋。目断孤帆迥，神伤远霭浮。白驹怜古调，鸿雁起新讴。百粤升平日，谁先倾否忧。楼台将送暑，零露已飘秋。绿树流芳润，横塘积翠浮。旧传双鲤信，谁唱跃鱼讴。泳藻熙然在，人间空百忧。楼台将送暑，风日正争秋。大火宵犹午，微凉朝渐浮。红莲新度曲，乌桕旧传讴。忽忆天涯路，鹡鸰生远忧。楼台将送暑，花草半含秋。三径绿云合，一天清露浮。星河空有恨，月殿是谁讴。牛女年年隔，不知曾颇忧。
楼台送暑之句再三歌讽浑欲伤秋再用韵纪兴·其一
作者：霍与瑕
朝代：明

楼台将送暑，江海欲涵秋。目断孤帆迥，神伤远霭浮。白驹怜古调，鸿雁起新讴。百粤升平日，谁先倾否忧。
楼台送暑之句再三歌讽浑欲伤秋再用韵纪兴·其三
作者：霍与瑕
朝代：明

楼台将送暑，风日正争秋。大火宵犹午，微凉朝渐浮。红莲新度曲，乌桕旧传讴。忽忆天涯路，鹡鸰生远忧。
楼台送暑之句再三歌讽浑欲伤秋再用韵纪兴·其二
作者：霍与瑕
朝代：明

楼台将送暑，零露已飘秋。绿树流芳润，横塘积翠浮。旧传双鲤信，谁唱跃鱼讴。泳藻熙然在，人间空百忧。
楼台送暑之句再三歌讽浑欲伤秋再用韵纪兴·其四
作者：霍与瑕
朝代：明

楼台将送暑，花草半含秋。三径绿云合，一天清露浮。星河空有恨，月殿是谁讴。牛女年年隔，不知曾颇忧。
楼居书怀
作者：霍与瑕
朝代：明

大隐金门独上楼，东风翘首蓟阳州。美人学制机中锦，尽日不成祇自愁。
次韵
作者：霍与瑕
朝代：明

万树桃燃一洞霞，结茅洞口是谁家。不知天地此何世，惯见春山开乱花。石窦引泉鸣碧玉，药炉有火煮丹砂。年来九转功将就，普济群生应未涯。
步韵送古林何老先生北上
作者：霍与瑕
朝代：明

讲学南昌又几秋，忽惊丹诏下青楼。江门风月伊周业，山自巍巍水自悠。五彩龙文瑞气横，少年天子御天行。定知宴语从容后，询遍闾阎困苦情。谁云京国路迢迢，一道长虹驾玉桥。正是风云新际会，好将霖雨答清朝。先觉天民何处归，纷纷谏柳尚多违。知公论政论人外，别有忘言杜德机。长风万里起沧波，画舫行春喜气多。堪羡道人无一事，浩歌清夜对姮娥。登山临水太从容，踏尽寒梅岁律终。管领春风归帝里，也曾披拂到蒿蓬。病来纱帽半封蛛，回首交游叹耳馀。风力羡公抟九万，翻云为扫过空虚。春深珠海郁洲前，莎暖凫鹥对对眠。茂育祇今谁妙手，新诗题寄思茫然。
步韵送古林何老先生北上·其一
作者：霍与瑕
朝代：明

讲学南昌又几秋，忽惊丹诏下青楼。江门风月伊周业，山自巍巍水自悠。
步韵送古林何老先生北上·其七
作者：霍与瑕
朝代：明

病来纱帽半封蛛，回首交游叹耳馀。风力羡公抟九万，翻云为扫过空虚。
步韵送古林何老先生北上·其三
作者：霍与瑕
朝代：明

谁云京国路迢迢，一道长虹驾玉桥。正是风云新际会，好将霖雨答清朝。
步韵送古林何老先生北上·其二
作者：霍与瑕
朝代：明

五彩龙文瑞气横，少年天子御天行。定知宴语从容后，询遍闾阎困苦情。
步韵送古林何老先生北上·其五
作者：霍与瑕
朝代：明

长风万里起沧波，画舫行春喜气多。堪羡道人无一事，浩歌清夜对姮娥。
步韵送古林何老先生北上·其八
作者：霍与瑕
朝代：明

春深珠海郁洲前，莎暖凫鹥对对眠。茂育祇今谁妙手，新诗题寄思茫然。
步韵送古林何老先生北上·其六
作者：霍与瑕
朝代：明

登山临水太从容，踏尽寒梅岁律终。管领春风归帝里，也曾披拂到蒿蓬。
步韵送古林何老先生北上·其四
作者：霍与瑕
朝代：明

先觉天民何处归，纷纷谏柳尚多违。知公论政论人外，别有忘言杜德机。
武夷图三昔歌
作者：霍与瑕
朝代：明

昔闻武夷胜，此见武夷图。九曲渔郎杳，千峰鸟道孤。放舟滩妥贴，映阁树扶疏。洞里谁招隐，吾今欲卜居。昔年紫阳子，曾赋武夷篇。玉女临丹壑，莲花插九天。桃源无别洞，蓬岛有真仙。久断寻芳约，临风思惘然。昔年湛夫子，曾订武夷游。高歌翻九叠，逸响震千秋。步步竭吾力，岩岩纵远眸。祇今怜岁晚，依旧阻丹邱。
武夷图三昔歌·其一
作者：霍与瑕
朝代：明

昔闻武夷胜，此见武夷图。九曲渔郎杳，千峰鸟道孤。放舟滩妥贴，映阁树扶疏。洞里谁招隐，吾今欲卜居。
武夷图三昔歌·其三
作者：霍与瑕
朝代：明

昔年湛夫子，曾订武夷游。高歌翻九叠，逸响震千秋。步步竭吾力，岩岩纵远眸。祇今怜岁晚，依旧阻丹邱。
武夷图三昔歌·其二
作者：霍与瑕
朝代：明

昔年紫阳子，曾赋武夷篇。玉女临丹壑，莲花插九天。桃源无别洞，蓬岛有真仙。久断寻芳约，临风思惘然。
江南弄
作者：霍与瑕
朝代：明

薰风五月隔江来，吹彻重城上玉台，五弦琴奏鹤徘徊。鹤徘徊，人吏散时，一挥蒲葵扇。
沈章山参政见示咏雪佳作奉和
作者：霍与瑕
朝代：明

夜檐滴沥已全消，晓看西天复乱飘。半是云花半是雨，亦迷烟树亦迷桥。不妨远路坭途滑，赖有东山屐齿高。寄语天边青女使，邯郸遗步颇称牢。春来玉女行春令，碎剪瑶花落九天。河汉有云连水岸，江南无地不风烟。樵夫阻冻晨撑户，钓叟凌寒晓拂船。山郭寂寥无的事，偷閒高枕且安眠。历乱痴云雪更扬，狂风回舞庭中央。疑非杨柳何多絮，似是梅花祇少香。人在水晶仙界里，鹤栖蓬岛玉山阳。良时好景真无价，谁伴高贤举兕觥。
沈章山参政见示咏雪佳作奉和·其一
作者：霍与瑕
朝代：明

夜檐滴沥已全消，晓看西天复乱飘。半是云花半是雨，亦迷烟树亦迷桥。不妨远路坭途滑，赖有东山屐齿高。寄语天边青女使，邯郸遗步颇称牢。
沈章山参政见示咏雪佳作奉和·其三
作者：霍与瑕
朝代：明

历乱痴云雪更扬，狂风回舞庭中央。疑非杨柳何多絮，似是梅花祇少香。人在水晶仙界里，鹤栖蓬岛玉山阳。良时好景真无价，谁伴高贤举兕觥。
沈章山参政见示咏雪佳作奉和·其二
作者：霍与瑕
朝代：明

春来玉女行春令，碎剪瑶花落九天。河汉有云连水岸，江南无地不风烟。樵夫阻冻晨撑户，钓叟凌寒晓拂船。山郭寂寥无的事，偷閒高枕且安眠。
泊丈亭寄翁见海中丞
作者：霍与瑕
朝代：明

去岁招携过小亭，一冬景物可幽情。为寻方外烟霞侣，却值人间月旦评。笑语移时疑俗态，溪山千古订新盟。自怜野鹤身常瘦，只影凌风天外行。孤松山畔影亭亭，有客盘桓独抱情。古瑟自传流水调，新诗应与国风评。且看云雨膏中野，肯把寒泉忘旧盟。半醉将来天欲晚，寥寥远道少人行。
泊丈亭寄翁见海中丞·其一
作者：霍与瑕
朝代：明

去岁招携过小亭，一冬景物可幽情。为寻方外烟霞侣，却值人间月旦评。笑语移时疑俗态，溪山千古订新盟。自怜野鹤身常瘦，只影凌风天外行。
泊丈亭寄翁见海中丞·其二
作者：霍与瑕
朝代：明

孤松山畔影亭亭，有客盘桓独抱情。古瑟自传流水调，新诗应与国风评。且看云雨膏中野，肯把寒泉忘旧盟。半醉将来天欲晚，寥寥远道少人行。
泊淮
作者：霍与瑕
朝代：明

月白沙明春满天，抱将明月伴春眠。从来马上艰难曲，不入江南浪子船。
洗兵马行
作者：霍与瑕
朝代：明

昨夜西天堕苍狼，咆哮踯躅逞凶狂。跳入荒山化野火，烧空烁石连邱冈。山间鬼儡搂群丑，依草附木肆抢攘。炙人之肝骨白朽，远村近村惊狼当。夫妻子母不相望，号咷大叫彻穹苍。玉皇闻之衋且伤，赫然震怒开天堂。爰召雷师授以斨，风夷雨伯递趋跄。灵承威命出明阊，飞廉前驱武维扬。媸尤侈张龙虎翔，三三羽林肃先行。重重垒壁閒跳梁，元戎十乘驰螳螂。霹雳一声妖遁藏，蒐山狝薮取其强。剔筋断臂声喤喤，刳肝截膂血淋浪。万姓欢欣除害殃，争持壶浆献玄黄。各言今夜始安床，室家完聚暖衣裳。来年布种有仓厢，元公之功纪旂常。惠风萧萧龙马骧，云旆遥遥归帝乡。奏凯献馘帝悦康，一连十日宴高张。椒浆桂酒羞肴芳，左右更进奉霞觞。鸣金戛玉韵铿锵，清歌妙曲舞霓裳。钧天之乐乐未央，帝命更锡年丰穰。时风时雨复时阳，黄童白叟歌康庄。四海妖氛不再飏，郊薮来游有凤凰。
浮邱社诗上赵縠阳太史宪长
作者：霍与瑕
朝代：明

仙佩当年侍冕旒，承恩来下古浮邱。閒披逸典开名境，每与清人结胜游。诗比国风真伯仲，化如时雨总徽柔。玉堂明日归朝去，应记童冠几咏讴。闻说兹邱在海心，洪涛千顷载浮沉。天仙奕奕明开府，水鬼翩翩夜贡琛。玳瑁五章供法座，珊瑚七尺照华林。自从代变沧桑后，野草閒田直到今。野草閒田遂辟庐，上公新社集文儒。绣裳白简争先后，皓首庞眉亦步趋。胜地万年开后学，清风千古起凡夫。不知异日来游者，能续乾坤此意无。晚沐胡然命此楼，上公清暇得优游。弹琴寂静薰风昼，载酒招邀白露秋。野客或来时与坐，邻鸡飞过任追求。因知宰相汪汪度，海阔天空物并收。唐宋以前皆有记，由来此地是仙家。偷閒冉冉循芳径，纵目悠悠感岁华。漫把真烟磨写字，旋淘丹井汲烹茶。诗成坐啸无人和，时向池塘数野花。出郭为寻方外胜，登楼全览洞中天。澄潭鸭绿涵高树，晚稻鹅黄遍下田。万里长空稀过雁，一林寒露有鸣蝉。感怀欲作悲秋赋，几度凭阑意惘然。
浮邱社诗上赵縠阳太史宪长·其一
作者：霍与瑕
朝代：明

仙佩当年侍冕旒，承恩来下古浮邱。閒披逸典开名境，每与清人结胜游。诗比国风真伯仲，化如时雨总徽柔。玉堂明日归朝去，应记童冠几咏讴。
浮邱社诗上赵縠阳太史宪长·其三
作者：霍与瑕
朝代：明

野草閒田遂辟庐，上公新社集文儒。绣裳白简争先后，皓首庞眉亦步趋。胜地万年开后学，清风千古起凡夫。不知异日来游者，能续乾坤此意无。
浮邱社诗上赵縠阳太史宪长·其二
作者：霍与瑕
朝代：明

闻说兹邱在海心，洪涛千顷载浮沉。天仙奕奕明开府，水鬼翩翩夜贡琛。玳瑁五章供法座，珊瑚七尺照华林。自从代变沧桑后，野草閒田直到今。
浮邱社诗上赵縠阳太史宪长·其五
作者：霍与瑕
朝代：明

唐宋以前皆有记，由来此地是仙家。偷閒冉冉循芳径，纵目悠悠感岁华。漫把真烟磨写字，旋淘丹井汲烹茶。诗成坐啸无人和，时向池塘数野花。
浮邱社诗上赵縠阳太史宪长·其六
作者：霍与瑕
朝代：明

出郭为寻方外胜，登楼全览洞中天。澄潭鸭绿涵高树，晚稻鹅黄遍下田。万里长空稀过雁，一林寒露有鸣蝉。感怀欲作悲秋赋，几度凭阑意惘然。
浮邱社诗上赵縠阳太史宪长·其四
作者：霍与瑕
朝代：明

晚沐胡然命此楼，上公清暇得优游。弹琴寂静薰风昼，载酒招邀白露秋。野客或来时与坐，邻鸡飞过任追求。因知宰相汪汪度，海阔天空物并收。
海珠
作者：霍与瑕
朝代：明

望望蕊珠宫，银河似有路。汪汪千顷波，孤帆不可渡。
清明谒陵遂游西山
作者：霍与瑕
朝代：明

清明佳节出都门，暖日和风肃骏奔。万国衣冠共玉帛，亿年陵寝镇乾坤。瑞蔼四山围锦树，灵泉千仞落云根。天藏地设真奇胜，帝祉应知奕叶繁。微雨三更清路尘，晓来山郭物华新。朱衣衮衮都前辈，骢马萧萧多近臣。树影参天金殿古，溪声动地玉桥春。升中子夜人神协，细听虞韶笙磬匀。追随大老献椒浆，得采蘋花拮早芳。千里山河开法界，八陵烟景入诗囊。腐儒旧有忧天癖，妙剂谁酬疗世方。望断五云空极目，不胜幽思俯沧浪。当年独抱意寥寥，此日凭高感慨饶。峻岭以西连朔漠，皇陵之外即天骄。至尊诹策典谟在，大将分符节制遥。最是密云安稳地，祇今烟火亦萧条。缥渺关河纵大观，白羊沧海势如鞶。千层嶂设无穷险，万里城高终古完。岂有军需增百万，尚云兵事转艰难。可怜汉武诸名世，多出降奴牧竖间。闻道西山佳胜地，念年劳企欠登临。好春好日陪仙侣，疏雨疏风度远岑。绿酒湖亭供永话，幽花石洞覆繁阴。那知背郭尘嚣外，别有高山流水音。袅袅垂杨几处村，悠悠驱马过平原。野花啼鸟有何意，芳草王孙空断魂。三十年前存旧稿，八千里外隔椿萱。凭高一度一惆怅，极目南天多白云。穹崖崒律更逶迤，看到西岩渐渐垂。回合诸峰梵宇出，参差丛树碧云低。满溪桃李花初放，近水蘋蘩叶未齐。好景独怜归骑促，再游应及九秋期。
清明谒陵遂游西山·其一
作者：霍与瑕
朝代：明

清明佳节出都门，暖日和风肃骏奔。万国衣冠共玉帛，亿年陵寝镇乾坤。瑞蔼四山围锦树，灵泉千仞落云根。天藏地设真奇胜，帝祉应知奕叶繁。
清明谒陵遂游西山·其七
作者：霍与瑕
朝代：明

袅袅垂杨几处村，悠悠驱马过平原。野花啼鸟有何意，芳草王孙空断魂。三十年前存旧稿，八千里外隔椿萱。凭高一度一惆怅，极目南天多白云。
清明谒陵遂游西山·其三
作者：霍与瑕
朝代：明

追随大老献椒浆，得采蘋花拮早芳。千里山河开法界，八陵烟景入诗囊。腐儒旧有忧天癖，妙剂谁酬疗世方。望断五云空极目，不胜幽思俯沧浪。
清明谒陵遂游西山·其二
作者：霍与瑕
朝代：明

微雨三更清路尘，晓来山郭物华新。朱衣衮衮都前辈，骢马萧萧多近臣。树影参天金殿古，溪声动地玉桥春。升中子夜人神协，细听虞韶笙磬匀。
清明谒陵遂游西山·其五
作者：霍与瑕
朝代：明

缥渺关河纵大观，白羊沧海势如鞶。千层嶂设无穷险，万里城高终古完。岂有军需增百万，尚云兵事转艰难。可怜汉武诸名世，多出降奴牧竖间。
清明谒陵遂游西山·其八
作者：霍与瑕
朝代：明

穹崖崒律更逶迤，看到西岩渐渐垂。回合诸峰梵宇出，参差丛树碧云低。满溪桃李花初放，近水蘋蘩叶未齐。好景独怜归骑促，再游应及九秋期。
清明谒陵遂游西山·其六
作者：霍与瑕
朝代：明

闻道西山佳胜地，念年劳企欠登临。好春好日陪仙侣，疏雨疏风度远岑。绿酒湖亭供永话，幽花石洞覆繁阴。那知背郭尘嚣外，别有高山流水音。
清明谒陵遂游西山·其四
作者：霍与瑕
朝代：明

当年独抱意寥寥，此日凭高感慨饶。峻岭以西连朔漠，皇陵之外即天骄。至尊诹策典谟在，大将分符节制遥。最是密云安稳地，祇今烟火亦萧条。
清溪夜泊
作者：霍与瑕
朝代：明

清溪山驿夜维舟，沙白江寒带月流。知到故园馀照在，有无人上盍簪楼。
游白云
作者：霍与瑕
朝代：明

不寒不暖早春天，半阴半晴天际色。寻芳路转上唐村，几树桃花开太极。万青一色罗天宇，三三流水添新雨。短筇冲碎旧时云，长裾香染烟霞紫。烟霞洞里足芳妍，细草幽花都可怜。望望望春春不尽，行行行乐乐无边。楼台俯瞰东溟远，夹涧回廊芳草软。芳草王孙非旧游，高歌慷慨声悽转。高歌不与世间闻，雅调幽箜只自匀。曲中颜巷无穷寿，操里青霞何限春。人生寻春苦不早，花落山中春已老。待将一脚踏断第一山前路，长与白云敦夙好。
游罗浮
作者：霍与瑕
朝代：明

重游罗浮山，一览遍诸天。诸天入我怀，登陟忘间关。指点赖至人，相道取其便。石径藤萝合，芒鞋步履穿。心勤不知倦，忽通大有门。飘然飞云顶，宇宙成小观。
游罗浮和宝潭十绝
作者：霍与瑕
朝代：明

乱峰四百远开屏，重蹑丹崖短屐轻。无限风光谁管领，白云红树接沧溟。十年江畔老容颜，吟弄云山水石间。此日罗浮寻旧约，同袍欣共浥清澜。流水高山空自音，子期伤碎伯牙心。天华回首西樵外，隔断寒江万顷深。罗浮山下似鸿濛，身在半晴半雨中。笑向梅花村口过，一声清唱太豪雄。篮舆冲雨陟间关，百里莎茵送往还。寄语王孙莫归去，春风今始到青山。四贤祠下盖如飞，迢递东风雨色微。斗酒只鸡山叟共，亦邀元老顾柴扉。梅花开尽又桃花，谁向桃源更问家。此是桃源最佳处，春深云水足生涯。读书台畔碧桃花，春归摇落半溪霞。冼郎归去知何在，欲问深山吠犬家。信脚青霞碧涧前，不知身世在诸天。岩头一宿饶清梦，睡碎梅花实可怜。藤蓑洗雨翠重重，舞月披霞到太空。身远尘凡三万里，是水晶国是苍穹。
游罗浮和宝潭十绝·其一
作者：霍与瑕
朝代：明

乱峰四百远开屏，重蹑丹崖短屐轻。无限风光谁管领，白云红树接沧溟。
游罗浮和宝潭十绝·其七
作者：霍与瑕
朝代：明

梅花开尽又桃花，谁向桃源更问家。此是桃源最佳处，春深云水足生涯。
游罗浮和宝潭十绝·其三
作者：霍与瑕
朝代：明

流水高山空自音，子期伤碎伯牙心。天华回首西樵外，隔断寒江万顷深。
游罗浮和宝潭十绝·其九
作者：霍与瑕
朝代：明

信脚青霞碧涧前，不知身世在诸天。岩头一宿饶清梦，睡碎梅花实可怜。
游罗浮和宝潭十绝·其二
作者：霍与瑕
朝代：明

十年江畔老容颜，吟弄云山水石间。此日罗浮寻旧约，同袍欣共浥清澜。
游罗浮和宝潭十绝·其五
作者：霍与瑕
朝代：明

篮舆冲雨陟间关，百里莎茵送往还。寄语王孙莫归去，春风今始到青山。
游罗浮和宝潭十绝·其八
作者：霍与瑕
朝代：明

读书台畔碧桃花，春归摇落半溪霞。冼郎归去知何在，欲问深山吠犬家。
游罗浮和宝潭十绝·其六
作者：霍与瑕
朝代：明

四贤祠下盖如飞，迢递东风雨色微。斗酒只鸡山叟共，亦邀元老顾柴扉。
游罗浮和宝潭十绝·其十
作者：霍与瑕
朝代：明

藤蓑洗雨翠重重，舞月披霞到太空。身远尘凡三万里，是水晶国是苍穹。
游罗浮和宝潭十绝·其四
作者：霍与瑕
朝代：明

罗浮山下似鸿濛，身在半晴半雨中。笑向梅花村口过，一声清唱太豪雄。
游镜林和泰泉公韵
作者：霍与瑕
朝代：明

凉飙起天末，三城漏初永。桂子散秋香，桐露滴金井。结伴及良时，芳尊递邀请。长镜何澄明，华槛亦脩整。两两此遨游，扁舟漾云影。渔竿手自持，都从一时屏。幽花盈两岸，晴日丽嘉景。琥珀味陶陶，水晶光囧囧。开襟脱羁绊，曾云效硁硁。主人更好怀，落落松盘岭。游我以醉乡，旷荡无边境。使我乐忘归，卧此凌云艇。玉露漱繁襟，馥郁传新茗。迂疏承大雅，觉来发三省。
湖畔
作者：霍与瑕
朝代：明

轻弓射凫雁，风日正新秋。寄远无船渡，清江空自悠。
滕王阁宴集括阁序送张宪长小圃年丈北转
作者：霍与瑕
朝代：明

绣闼雕甍几度秋，江湖襟带自悠悠。逢迎千里仙人馆，宾主一樽帝子洲。声断衡阳惊雁阵，响穷彭蠡唱渔舟。骖騑上路扶摇接，捧袂今辰且共游。万里晨昏奉百龄，迷津舸舰亦趋庭。淇园绿竹今青笋，邺水朱华旧紫荆。临别赠言惭短引，遥吟逸兴盻长亭。襜帷暂驻龙光射，日下长安驰彩星。
滕王阁宴集括阁序送张宪长小圃年丈北转·其一
作者：霍与瑕
朝代：明

绣闼雕甍几度秋，江湖襟带自悠悠。逢迎千里仙人馆，宾主一樽帝子洲。声断衡阳惊雁阵，响穷彭蠡唱渔舟。骖騑上路扶摇接，捧袂今辰且共游。
滕王阁宴集括阁序送张宪长小圃年丈北转·其二
作者：霍与瑕
朝代：明

万里晨昏奉百龄，迷津舸舰亦趋庭。淇园绿竹今青笋，邺水朱华旧紫荆。临别赠言惭短引，遥吟逸兴盻长亭。襜帷暂驻龙光射，日下长安驰彩星。
濛�
作者：霍与瑕
朝代：明
体裁：七言绝句

二更山月照江清，十五以来夜夜明。遥想雁行俱得意，静虚堂上答歌行。
王中宇宪长赍捧入贺赠别
作者：霍与瑕
朝代：明

少壮纡朱紫，朝朝夙在公。春官隆体貌，霜节凛威风。驷牡驱河朔，夔龙祝华嵩。旧臣金鉴在，谁献大明宫。声名洋溢旧，定远始相逢。聚首无多日，倾心见古风。道义常相勖，疏狂赖发蒙。便知新宠下，何处罄交衷。
王中宇宪长赍捧入贺赠别·其一
作者：霍与瑕
朝代：明

少壮纡朱紫，朝朝夙在公。春官隆体貌，霜节凛威风。驷牡驱河朔，夔龙祝华嵩。旧臣金鉴在，谁献大明宫。
王中宇宪长赍捧入贺赠别·其二
作者：霍与瑕
朝代：明

声名洋溢旧，定远始相逢。聚首无多日，倾心见古风。道义常相勖，疏狂赖发蒙。便知新宠下，何处罄交衷。
珠江别意送赵瀫阳太史东归
作者：霍与瑕
朝代：明

钜公行岭表，身带日边云。谓借岩廊泽，海隅被南薰。胡然动归念，岂不怀明君。沧洲多芷兰，可以寄殷勤。馨香容易结，何事苦离群。皎皎白驹咏，清声试一闻。仁孝于天亲，从命无攸抗。南北或东西，一一随所向。又如金在炉，镕铸任哲匠。造物本无心，至人每超旷。阆苑与孤村，风光都淡荡。樵西有流泉，罗浮多叠嶂。采芳更采芳，春花正可傍。周公谓鲁公，不过三十字。然而洛邑鼎，遂延八百祀。鲁邦世先猷，庆誉亦靡坠。千古相臣规，此为第一义。自馀区区者，何足复深计。寄语遐征人，夙兴时细味。姬公负扆时，流言固多有。东山久不归，跋前且疐后。乃其吐握心，靡替弥永久。沧溟每纳污，巨泽恒藏垢。所以福履绥，庆流如川阜。寄语遐征人，此义亦当剖。苍旻借木铎，来醒南州梦。天关时命驾，奥旨辟空洞。清世见游麟，高冈睹仪凤。胡为动归念，弃予增忉痛。杨柳郁春江，黄莺正初哢。悠哉复悠哉，别意琴三弄。
珠江别意送赵瀫阳太史东归·其一
作者：霍与瑕
朝代：明

钜公行岭表，身带日边云。谓借岩廊泽，海隅被南薰。胡然动归念，岂不怀明君。沧洲多芷兰，可以寄殷勤。馨香容易结，何事苦离群。皎皎白驹咏，清声试一闻。
珠江别意送赵瀫阳太史东归·其三
作者：霍与瑕
朝代：明

周公谓鲁公，不过三十字。然而洛邑鼎，遂延八百祀。鲁邦世先猷，庆誉亦靡坠。千古相臣规，此为第一义。自馀区区者，何足复深计。寄语遐征人，夙兴时细味。
珠江别意送赵瀫阳太史东归·其二
作者：霍与瑕
朝代：明

仁孝于天亲，从命无攸抗。南北或东西，一一随所向。又如金在炉，镕铸任哲匠。造物本无心，至人每超旷。阆苑与孤村，风光都淡荡。樵西有流泉，罗浮多叠嶂。采芳更采芳，春花正可傍。
珠江别意送赵瀫阳太史东归·其五
作者：霍与瑕
朝代：明

苍旻借木铎，来醒南州梦。天关时命驾，奥旨辟空洞。清世见游麟，高冈睹仪凤。胡为动归念，弃予增忉痛。杨柳郁春江，黄莺正初哢。悠哉复悠哉，别意琴三弄。
珠江别意送赵瀫阳太史东归·其四
作者：霍与瑕
朝代：明

姬公负扆时，流言固多有。东山久不归，跋前且疐后。乃其吐握心，靡替弥永久。沧溟每纳污，巨泽恒藏垢。所以福履绥，庆流如川阜。寄语遐征人，此义亦当剖。
琴轩
作者：霍与瑕
朝代：明

我有一张琴，传自羲皇时。阳春二三月，短服被单衣。一鼓催春华，再鼓惜春归。春风盈宇宙，吾亦调吾丝。但奏高山音，世岂无子期。炎风初入候，杨柳暗阶墀。莺声渐以稀，时闻鸠鸟啼。援琴坐小轩，悠然一抚之。南薰溢弦柱，宛在重华时。秋夜月皎皎，凉风满庭院。白露落蒹葭，碧天过鸿雁。怀人在隔水，幽思托绿绮。清声激徵羽，心事向谁语。弹罢不胜情，寒螀唤月明。仲冬风日凄，朔气来边窍。拥炉闭小轩，独玩贞元妙。寒梅放旧枝，吾琴理新操。不是怨梅花，漫作江南调。
琴轩·其一
作者：霍与瑕
朝代：明

我有一张琴，传自羲皇时。阳春二三月，短服被单衣。一鼓催春华，再鼓惜春归。春风盈宇宙，吾亦调吾丝。但奏高山音，世岂无子期。
琴轩·其三
作者：霍与瑕
朝代：明

秋夜月皎皎，凉风满庭院。白露落蒹葭，碧天过鸿雁。怀人在隔水，幽思托绿绮。清声激徵羽，心事向谁语。弹罢不胜情，寒螀唤月明。
琴轩·其二
作者：霍与瑕
朝代：明

炎风初入候，杨柳暗阶墀。莺声渐以稀，时闻鸠鸟啼。援琴坐小轩，悠然一抚之。南薰溢弦柱，宛在重华时。
琴轩·其四
作者：霍与瑕
朝代：明

仲冬风日凄，朔气来边窍。拥炉闭小轩，独玩贞元妙。寒梅放旧枝，吾琴理新操。不是怨梅花，漫作江南调。
瑞洪
作者：霍与瑕
朝代：明

鸣桡过瑞洪，微月下西岛。别有泛湖歌，歌声良自好。
瑞雪
作者：霍与瑕
朝代：明

雪应炎风地，寒深瘴海天。同云敷薄霰，瑞霭满垓埏。草木含芳润，山川漱紫烟。五百昌期在，无论大有年。
用铁峰韵赠明谷方子北归
作者：霍与瑕
朝代：明

恣游忆昨夕，风高山月皎。人影落茶溪，涛声挂松峤。凄清溢杪秋，朗净凝平晓。良谈属光霁，玄思彻微妙。春阳入素弦，秋堂共澄眺。三益幸已亲，六根行当了。客子挂征帆，秋风正陨黄。英英天外云，零零草下霜。悠悠送远情，汪汪江水长。相逢恨已晚，匆匆又离觞。慷慨复慷慨，临流欲搴裳。愿言各努力，庶以慰同方。
用铁峰韵赠明谷方子北归·其一
作者：霍与瑕
朝代：明

恣游忆昨夕，风高山月皎。人影落茶溪，涛声挂松峤。凄清溢杪秋，朗净凝平晓。良谈属光霁，玄思彻微妙。春阳入素弦，秋堂共澄眺。三益幸已亲，六根行当了。
用铁峰韵赠明谷方子北归·其二
作者：霍与瑕
朝代：明

客子挂征帆，秋风正陨黄。英英天外云，零零草下霜。悠悠送远情，汪汪江水长。相逢恨已晚，匆匆又离觞。慷慨复慷慨，临流欲搴裳。愿言各努力，庶以慰同方。
用陈唐山韵送艾陵林先生北上三首
作者：霍与瑕
朝代：明

客子上征舟，正值此阳月。篱菊有黄花，岭梅含白雪。采菊复采梅，持以赠远别。远别思悠悠，好歌聊三阙。好歌应择时，好鸟应择栖。君看九苞凤，翱翔览德辉。一鸣元恺集，再鸣二老归。从此休风洽，四国仰垂衣。珍重天门去，泰茅方类聚。瞻彼万仞山，上有凌云树。老干耐冬寒，长材栋廊署。愿保此贞姿，独立岩崖处。孤清漱凛霜，千古瞻风度。冷冷江上风，皎皎江中月。弄月更吟风，几立师门雪。昨日山间来，今朝山外别。别我二三子，驱马朝金阙。禹稷际昌时，颜闵乐高栖。神龙敷雨泽，冥凤渺德辉。显晦各有适，殊途乃同归。不见冬与夏，裘葛各异衣。翩翩青袂去，好语何由聚。送远思凄清，北风吹庭树。乱叶振北风，萧萧下前署。茫茫宦海深，畏途知几处。滩头白浪高，愿公且徐度。放舟大海流，满载东溟月。月光照楚裳，翩翩飘白雪。击楫发清歌，写此远游别。雅调彻钧天，万里开银阙。良会复良时，沙鸥点点栖。寒鹭立汀洲，皦洁映清辉。远远望前湾，牛渚有郎归。白浪三千顷，聊以浣吾衣。荡入明河去，炯炯德星聚。两岸散天香，依依桂子树。灿灿水晶宫，森森列琼署。八极本吾家，高踪随处处。君今恣远游，洵美应无度。
用陈唐山韵送艾陵林先生北上三首·其一
作者：霍与瑕
朝代：明

客子上征舟，正值此阳月。篱菊有黄花，岭梅含白雪。采菊复采梅，持以赠远别。远别思悠悠，好歌聊三阙。好歌应择时，好鸟应择栖。君看九苞凤，翱翔览德辉。一鸣元恺集，再鸣二老归。从此休风洽，四国仰垂衣。珍重天门去，泰茅方类聚。瞻彼万仞山，上有凌云树。老干耐冬寒，长材栋廊署。愿保此贞姿，独立岩崖处。孤清漱凛霜，千古瞻风度。
用陈唐山韵送艾陵林先生北上三首·其三
作者：霍与瑕
朝代：明

放舟大海流，满载东溟月。月光照楚裳，翩翩飘白雪。击楫发清歌，写此远游别。雅调彻钧天，万里开银阙。良会复良时，沙鸥点点栖。寒鹭立汀洲，皦洁映清辉。远远望前湾，牛渚有郎归。白浪三千顷，聊以浣吾衣。荡入明河去，炯炯德星聚。两岸散天香，依依桂子树。灿灿水晶宫，森森列琼署。八极本吾家，高踪随处处。君今恣远游，洵美应无度。
用陈唐山韵送艾陵林先生北上三首·其二
作者：霍与瑕
朝代：明

冷冷江上风，皎皎江中月。弄月更吟风，几立师门雪。昨日山间来，今朝山外别。别我二三子，驱马朝金阙。禹稷际昌时，颜闵乐高栖。神龙敷雨泽，冥凤渺德辉。显晦各有适，殊途乃同归。不见冬与夏，裘葛各异衣。翩翩青袂去，好语何由聚。送远思凄清，北风吹庭树。乱叶振北风，萧萧下前署。茫茫宦海深，畏途知几处。滩头白浪高，愿公且徐度。
用韵奉答郭西桥
作者：霍与瑕
朝代：明

元冬已改仲，黄菊尚檠秋。乱蕊霜浑薄，繁枝露欲浮。谁将楚水调，共续南山讴。插鬓兼盈把，悠然忘世忧。元冬已改仲，丹树故凝秋。暖日千林静，寒烟一抹浮。赤藤来旧伴，斑竹转新讴。细细清声度，孤栖消远忧。元冬已改仲，皇历又颁秋。天子万年圣，日华五彩浮。六旬回甲子，四海共歌讴。世世龙光普，文王何所忧。元冬已改仲，碧水旧涵秋。雁阵声何急，鱼书寂不浮。天涯穷短目，泽畔苦长讴。叹息美人远，寒山殷百忧。
用韵奉答郭西桥·其一
作者：霍与瑕
朝代：明

元冬已改仲，黄菊尚檠秋。乱蕊霜浑薄，繁枝露欲浮。谁将楚水调，共续南山讴。插鬓兼盈把，悠然忘世忧。
用韵奉答郭西桥·其三
作者：霍与瑕
朝代：明

元冬已改仲，皇历又颁秋。天子万年圣，日华五彩浮。六旬回甲子，四海共歌讴。世世龙光普，文王何所忧。
用韵奉答郭西桥·其二
作者：霍与瑕
朝代：明

元冬已改仲，丹树故凝秋。暖日千林静，寒烟一抹浮。赤藤来旧伴，斑竹转新讴。细细清声度，孤栖消远忧。
用韵奉答郭西桥·其四
作者：霍与瑕
朝代：明

元冬已改仲，碧水旧涵秋。雁阵声何急，鱼书寂不浮。天涯穷短目，泽畔苦长讴。叹息美人远，寒山殷百忧。
田家乐
作者：霍与瑕
朝代：明

采桑桑叶稀，养蚕蚕上箔。丝黄米复贱，处处田家乐。乡村无吠犬，里闾闻笑谑。月明行答歌，处处田家乐。
田家乐·其一
作者：霍与瑕
朝代：明

采桑桑叶稀，养蚕蚕上箔。丝黄米复贱，处处田家乐。
田家乐·其二
作者：霍与瑕
朝代：明

乡村无吠犬，里闾闻笑谑。月明行答歌，处处田家乐。
登岸
作者：霍与瑕
朝代：明

舍舟登彼岸，无言奈若何。覆翻云雨手，平地更风波。
登观澜阁
作者：霍与瑕
朝代：明

淡荡云容出岫，参差树影临江。黄犊晚归呼子，白鸥晴浴成双。水色溶溶薄雾，山光淡淡明沙。试倩渔郎寻去，隔江疑有仙家。径来羊仲求仲，菊有黄花白花。昨日南山书到，折腰郎向谁家。太极图书易简，濂溪风月寻常。如何人去千载，高踪谁嗣遗芳。
登观澜阁·其一
作者：霍与瑕
朝代：明

淡荡云容出岫，参差树影临江。黄犊晚归呼子，白鸥晴浴成双。
登观澜阁·其三
作者：霍与瑕
朝代：明

径来羊仲求仲，菊有黄花白花。昨日南山书到，折腰郎向谁家。
登观澜阁·其二
作者：霍与瑕
朝代：明

水色溶溶薄雾，山光淡淡明沙。试倩渔郎寻去，隔江疑有仙家。
登观澜阁·其四
作者：霍与瑕
朝代：明

太极图书易简，濂溪风月寻常。如何人去千载，高踪谁嗣遗芳。
登雨青楼
作者：霍与瑕
朝代：明

巍然相府雨青楼，有客来登最上头。千里山河穷短目，几家烟火淡新秋。清谈自觉狂多谬，懒病祇凭酒暂瘳。回首北天重倚望，五云依旧护神州。
盍簪楼杂咏十首
作者：霍与瑕
朝代：明

小搆临幽僻，衡门昼亦关。朱帘垂绿水，华槛倚青山。粤秀屏长护，天香花自閒。高人时枉顾，清论散琅珊。草创荒芜甚，群仙每每过。短墙侵碧蔓，细路合青莎。笔落惊人赋，杯深放客歌。会须倾倒尽，岂得但微酡。春游芳沼阔，缓步大堤平。细雨滋园芷，微风荡野萍。逍遥来九老，笑语引诸生。更荷留雄藻，光辉藉盛名。三径足幽栖，高贤况有题。青霄榕翠合，朱夏荔丹齐。骤雨穿渠急，狂风压竹低。稍晴僮发笱，喜得满筐携。小坐青楼下，微凉次第添。池鱼纷咂藻，山鸟静窥檐。鹤节排阴密，龙须带润纤。谁云六月暑，风紧欲拖帘。真率风流在，存羊意可寻。约宾无速简，会长有严箴。茗煮他山嫩，花分别院阴。自然幽赏足，谁道剡溪深。上上盍簪楼，遥天一望收。日移南陆晷，风送海门秋。五岭紫霞幛，三山杜若洲。看看星河近，乘槎好溯流。山鬼催狂雨，雷师送骤凉。菊花新夹路，竹叶故盈觞。亲旧疏仪貌，笑谈杂谑浪。夜来临水酌，烟月淡微霜。有客来何暮，芳尊日欲斜。馔分青竹笋，茗泛绿葱花。方外参玄契，时中订作家。三更山月起，更与玩清华。鹤发朱颜老，何当驾屡过。秋衫绵葛杂，时果柿蕉多。携盒情何限，投壶酒每酡。别来空怅望，林麓故阿那。
盍簪楼杂咏十首·其一
作者：霍与瑕
朝代：明

小搆临幽僻，衡门昼亦关。朱帘垂绿水，华槛倚青山。粤秀屏长护，天香花自閒。高人时枉顾，清论散琅珊。
盍簪楼杂咏十首·其七
作者：霍与瑕
朝代：明

上上盍簪楼，遥天一望收。日移南陆晷，风送海门秋。五岭紫霞幛，三山杜若洲。看看星河近，乘槎好溯流。
盍簪楼杂咏十首·其三
作者：霍与瑕
朝代：明

春游芳沼阔，缓步大堤平。细雨滋园芷，微风荡野萍。逍遥来九老，笑语引诸生。更荷留雄藻，光辉藉盛名。
盍簪楼杂咏十首·其九
作者：霍与瑕
朝代：明
体裁：诗

有客来何暮，芳尊日欲斜。馔分青竹笋，茗泛绿葱花。方外参玄契，时中订作家。三更山月起，更与玩清华。
盍簪楼杂咏十首·其二
作者：霍与瑕
朝代：明

草创荒芜甚，群仙每每过。短墙侵碧蔓，细路合青莎。笔落惊人赋，杯深放客歌。会须倾倒尽，岂得但微酡。
盍簪楼杂咏十首·其五
作者：霍与瑕
朝代：明

小坐青楼下，微凉次第添。池鱼纷咂藻，山鸟静窥檐。鹤节排阴密，龙须带润纤。谁云六月暑，风紧欲拖帘。
盍簪楼杂咏十首·其八
作者：霍与瑕
朝代：明

山鬼催狂雨，雷师送骤凉。菊花新夹路，竹叶故盈觞。亲旧疏仪貌，笑谈杂谑浪。夜来临水酌，烟月淡微霜。
盍簪楼杂咏十首·其六
作者：霍与瑕
朝代：明

真率风流在，存羊意可寻。约宾无速简，会长有严箴。茗煮他山嫩，花分别院阴。自然幽赏足，谁道剡溪深。
盍簪楼杂咏十首·其十
作者：霍与瑕
朝代：明

鹤发朱颜老，何当驾屡过。秋衫绵葛杂，时果柿蕉多。携盒情何限，投壶酒每酡。别来空怅望，林麓故阿那。
盍簪楼杂咏十首·其四
作者：霍与瑕
朝代：明

三径足幽栖，高贤况有题。青霄榕翠合，朱夏荔丹齐。骤雨穿渠急，狂风压竹低。稍晴僮发笱，喜得满筐携。
相思歌
作者：霍与瑕
朝代：明

楫舟下香山，行行翠微里。春尽夏方初，万绿檠新洗。点点绿中红，如珠缀云绮。借问道傍翁，云是相思子。昔有一佳人，望夫大江沚。相思复相思，相思无时已。閒倚相思根，泪滴相思底。东风送郁陶，挂作相思蕊。散作相思花，结作相思子。瑩润比珊瑚，红琛斗洵美。从此落人间，缘鬟仍充耳。化石亦成台，古来诚有此。茉莉与素馨，馨香何足恃。嗟嗟此相思，千年心不死。我亦相思人，昔涉相思涘。曾唱相思歌，细写相思指。无路寄相思，空结相思痞。徘徊相思下，相思聊复尔。岁岁更年年，丹心照流水。湘竹已全斑，重华何日起。
相思歌
作者：霍与瑕
朝代：明
体裁：古风

楫舟下香山，行行翠微里。春尽夏方初，万绿檠新洗。点点绿中红，如珠缀云绮。借问道傍翁，云是相思子。昔有一佳人，望夫大江沚。相思复相思，相思无时已。閒倚相思根，泪滴相思底。东风送郁陶，挂作相思蕊。散作相思花，结作相思子。莹润比珊瑚，红琛斗洵美。从此落人间，缘鬟仍充耳。化石亦成台，古来诚有此。茉莉与素馨，馨香何足恃。嗟嗟此相思，千年心不死。我亦相思人，昔涉相思涘。曾唱相思歌，细写相思指。无路寄相思，空结相思痞。徘徊相思下，相思聊复尔。岁岁更年年，丹心照流水。湘竹已全斑，重华何日起。
秋堂独坐
作者：霍与瑕
朝代：明

小坐山堂月上迟，木犀香断菊离披。寒蝉抱露声如咽，人不悲秋秋自悲。
秋江送远
作者：霍与瑕
朝代：明

江上风波薄暮，天边云雨深秋。送君此日归去，楚水闽山共悠。水鬼含沙射影，山魈啸雨吹灯。无奈高真入定，支离伎俩何曾。三代同行直道，五溪原自淳风。何啻攀辕堕泪，纷纷图像鸠工。露冕三年广甸，搴帷二载浔州。两地去思洵美，巍然祠宇江头。疏灯白酒清湾，细语为君解颜。世界原非圆满，试看残月关山。江门曾有真言，于福不可求全。饮水饭疏孔乐，耕田凿井尧天。爝火精神有限，流星岁月无多。寄语达真高士，来归安乐仙窝。自是丹山彩凤，偶然白璧苍蝇。且将韫椟而待，会见卷阿载鸣。遥见天边归雁，忍闻秋半啼莺。悲歌送远何极，采遍芳洲杜蘅。清尊宾主扁舟，解携珠海伤秋。不知何处吹篴，咽断寒江夜流。
秋江送远·其一
作者：霍与瑕
朝代：明

江上风波薄暮，天边云雨深秋。送君此日归去，楚水闽山共悠。
秋江送远·其七
作者：霍与瑕
朝代：明

爝火精神有限，流星岁月无多。寄语达真高士，来归安乐仙窝。
秋江送远·其三
作者：霍与瑕
朝代：明

三代同行直道，五溪原自淳风。何啻攀辕堕泪，纷纷图像鸠工。
秋江送远·其九
作者：霍与瑕
朝代：明

遥见天边归雁，忍闻秋半啼莺。悲歌送远何极，采遍芳洲杜蘅。
秋江送远·其二
作者：霍与瑕
朝代：明

水鬼含沙射影，山魈啸雨吹灯。无奈高真入定，支离伎俩何曾。
秋江送远·其五
作者：霍与瑕
朝代：明

疏灯白酒清湾，细语为君解颜。世界原非圆满，试看残月关山。
秋江送远·其八
作者：霍与瑕
朝代：明

自是丹山彩凤，偶然白璧苍蝇。且将韫椟而待，会见卷阿载鸣。
秋江送远·其六
作者：霍与瑕
朝代：明

江门曾有真言，于福不可求全。饮水饭疏孔乐，耕田凿井尧天。
秋江送远·其十
作者：霍与瑕
朝代：明

清尊宾主扁舟，解携珠海伤秋。不知何处吹篴，咽断寒江夜流。
秋江送远·其四
作者：霍与瑕
朝代：明

露冕三年广甸，搴帷二载浔州。两地去思洵美，巍然祠宇江头。
立春和卢星野方伯韵杂兴
作者：霍与瑕
朝代：明

野鸟唤关关，熹微岁腊残。陇梅新叶暗，棠棣旧枝寒。醒眼无多梦，繁忧有百端。沧江烟艇稳，便欲把渔竿。云雨暗山窗，残书乱竹床。倦游思稳睡，知止且深藏。风暖菜花烂，烟轻草树光。更堪供美馔，芹叶涧边长。新酿流连熟，吾生更曷求。招招清海侣，日日醉乡游。有亭名佚老，拄杖自寻幽。彼美今何处，相思西阁楼。寡合知无援，多言得屡憎。自嗤三已仕，深愧上乘僧。去国嗟年暮，持家尚夙兴。他时遗世谱，清白或壶冰。昔逐孤山伴，曾抄种树书。春来荒圃润，归去学畦蔬。带月便高笠，开云借小锄。挥金谁氏子，隔壁老陈馀。春来馀十日，日日雨霏霏。海上鲸波恶，天边雁信稀。入市黄花贱，回潮白蟮肥。浊醪还可醉，莫问羽书飞。吮舐嗟流俗，叔疑岂异哉。蝇声纷止棘，蛇影每侵杯。枸杞参差长，桃花次第开。春风如许趣，行乐且蒿莱。少负豪雄气，先贤谓易过。贾涕嗟太甚，廉饭恨空多。通塞谁知命，功名老作魔。祇今凭法水，一洒永清和。投老归村落，交游总旧知。春灯先打谜，社席更争谁。灌药分新水，编藤补破篱。老农仍老圃，聊得共生涯。前身谁照邻，标格足清真。郁水有馀乐，云庄无限春。诗篇都大雅，文字逼先秦。终似飞升去，水晶宫里人。春诗无次序，聊寄旧同袍。蚁吠声何巨，鹪飞翼更高。看花迷雾眼，掩镜有霜毛。落落长吟兴，除非借酒豪。立春今岁早，春色杳无边。忙办游春席，仍呼隔海船。村沽频续罍，酒债借征廛。骤雨新濠涨，西湾任急前。
立春和卢星野方伯韵杂兴·其一
作者：霍与瑕
朝代：明

野鸟唤关关，熹微岁腊残。陇梅新叶暗，棠棣旧枝寒。醒眼无多梦，繁忧有百端。沧江烟艇稳，便欲把渔竿。
立春和卢星野方伯韵杂兴·其七
作者：霍与瑕
朝代：明

吮舐嗟流俗，叔疑岂异哉。蝇声纷止棘，蛇影每侵杯。枸杞参差长，桃花次第开。春风如许趣，行乐且蒿莱。
立春和卢星野方伯韵杂兴·其三
作者：霍与瑕
朝代：明

新酿流连熟，吾生更曷求。招招清海侣，日日醉乡游。有亭名佚老，拄杖自寻幽。彼美今何处，相思西阁楼。
立春和卢星野方伯韵杂兴·其九
作者：霍与瑕
朝代：明

投老归村落，交游总旧知。春灯先打谜，社席更争谁。灌药分新水，编藤补破篱。老农仍老圃，聊得共生涯。
立春和卢星野方伯韵杂兴·其二
作者：霍与瑕
朝代：明

云雨暗山窗，残书乱竹床。倦游思稳睡，知止且深藏。风暖菜花烂，烟轻草树光。更堪供美馔，芹叶涧边长。
立春和卢星野方伯韵杂兴·其五
作者：霍与瑕
朝代：明

昔逐孤山伴，曾抄种树书。春来荒圃润，归去学畦蔬。带月便高笠，开云借小锄。挥金谁氏子，隔壁老陈馀。
立春和卢星野方伯韵杂兴·其八
作者：霍与瑕
朝代：明

少负豪雄气，先贤谓易过。贾涕嗟太甚，廉饭恨空多。通塞谁知命，功名老作魔。祇今凭法水，一洒永清和。
立春和卢星野方伯韵杂兴·其六
作者：霍与瑕
朝代：明

春来馀十日，日日雨霏霏。海上鲸波恶，天边雁信稀。入市黄花贱，回潮白蟮肥。浊醪还可醉，莫问羽书飞。
立春和卢星野方伯韵杂兴·其十
作者：霍与瑕
朝代：明

前身谁照邻，标格足清真。郁水有馀乐，云庄无限春。诗篇都大雅，文字逼先秦。终似飞升去，水晶宫里人。
立春和卢星野方伯韵杂兴·其十一
作者：霍与瑕
朝代：明

春诗无次序，聊寄旧同袍。蚁吠声何巨，鹪飞翼更高。看花迷雾眼，掩镜有霜毛。落落长吟兴，除非借酒豪。
立春和卢星野方伯韵杂兴·其十二
作者：霍与瑕
朝代：明

立春今岁早，春色杳无边。忙办游春席，仍呼隔海船。村沽频续罍，酒债借征廛。骤雨新濠涨，西湾任急前。
立春和卢星野方伯韵杂兴·其四
作者：霍与瑕
朝代：明

寡合知无援，多言得屡憎。自嗤三已仕，深愧上乘僧。去国嗟年暮，持家尚夙兴。他时遗世谱，清白或壶冰。
立秋前二夕闻歌
作者：霍与瑕
朝代：明

近秋风气好，入夜暑微消。女伴歌声合，娥眉月影娇。密林时落叶，曲涧远通潮。光霁渺无极，谁同倚玉箫。
端午后二日感怀
作者：霍与瑕
朝代：明

避暑苔矶客少过，纳凉竹径更如何。东风渡海三山近，西水浮天五月多。绿野有诗空在涧，丹心无路献卷阿。四朝两世恩光重，报答未能鬓已皤。
端午归石头海山索题画 其一 杜甫游春
作者：霍与瑕
朝代：明

绿云连地软，红雨接天飞。一尊谁共赏，满目尽吾诗。
端午归石头海山索题画 其三 渊明采菊
作者：霍与瑕
朝代：明

秋风下太清，摇落不堪情。喜有东篱畔，黄金乱吐英。
端午归石头海山索题画 其二 茂叔观莲
作者：霍与瑕
朝代：明

荷叶裁为裳，芙蓉裹作粮。追陪吟弄席，一坐到羲皇。
端午归石头海山索题画 其四 靖节寻梅
作者：霍与瑕
朝代：明

积雪今晨霁，呼童出破茅。天心真可见，春色在梅梢。
端午归石头海山索题画·杜甫游春
作者：霍与瑕
朝代：明

绿云连地软，红雨接天飞。一尊谁共赏，满目尽吾诗。荷叶裁为裳，芙蓉裹作粮。追陪吟弄席，一坐到羲皇。秋风下太清，摇落不堪情。喜有东篱畔，黄金乱吐英。积雪今晨霁，呼童出破茅。天心真可见，春色在梅梢。
粤山社会逢海屿初度
作者：霍与瑕
朝代：明

东风送暖到仙城，幽谷纷纷求友声。初度可谁逢社会，十年而长是邹兄。新诗落落饶春思，雅量汪汪不世情。且莫沧洲偷摘果，碧桃今始放红英。
紫云
作者：霍与瑕
朝代：明

夜鼓山城棹，娥眉月影清。棹歌听不尽，山鬼亦关情。
翠微歌
作者：霍与瑕
朝代：明

千山过雨春寒薄，梅花吹落秋枫阁。半仙来往几多时，相思树底鸬鹚勺。翠微村远云容薄，肩舆渺渺孤山阁。山翁打猎晚归来，野味纵横倾大勺。插秧儿女春衫薄，远望官人齐手阁。芝山莫更往东行，潮水涨溪妨午勺。自嗤涉世才疏薄，盘城有样雄投阁。未老蒙恩归去来，绿竹红蕖引清勺。
翠微歌·其一
作者：霍与瑕
朝代：明

千山过雨春寒薄，梅花吹落秋枫阁。半仙来往几多时，相思树底鸬鹚勺。
翠微歌·其三
作者：霍与瑕
朝代：明

插秧儿女春衫薄，远望官人齐手阁。芝山莫更往东行，潮水涨溪妨午勺。
翠微歌·其二
作者：霍与瑕
朝代：明

翠微村远云容薄，肩舆渺渺孤山阁。山翁打猎晚归来，野味纵横倾大勺。
翠微歌·其四
作者：霍与瑕
朝代：明

自嗤涉世才疏薄，盘城有样雄投阁。未老蒙恩归去来，绿竹红蕖引清勺。
舟行步一杯亭春望前韵
作者：霍与瑕
朝代：明

豸服久行春，春心漫浩浩。画角引风清，蒲帆依露缟。春昼日以长，春华日以老。望望葛阳溪，两岸盈芳草。舟行迅碧流，棹歌声自好。棹歌复棹歌，青蓑寒在抱。扁舟达夜行，明月出天际。一见紫云城，再见龙津第。遥水落风花，微香吹月桂。风月涌金波，漾漾激湍逝。激湍自快心，磷石多为厉。寄语操舟人，滩高应少憩。行春出邬子，湖光带草青。忽逢素心人，寄书到芳汀。展书试一读，由来是化经。纷纷仙佛辈，驻世亦百龄。别有长生诀，谁当为唤醒。显显远游篇，真筌宜细听。望望湖上春，山水自不恶。山色足烟花，水光通冥寞。中有柴桑翁，高踪随所托。遐心物外栖，浮云天际薄。企仰空多年，颜厚增惭怍。往者来可追，归哉城北郭。
舟行步一杯亭春望前韵·其一
作者：霍与瑕
朝代：明

豸服久行春，春心漫浩浩。画角引风清，蒲帆依露缟。春昼日以长，春华日以老。望望葛阳溪，两岸盈芳草。舟行迅碧流，棹歌声自好。棹歌复棹歌，青蓑寒在抱。
舟行步一杯亭春望前韵·其三
作者：霍与瑕
朝代：明

行春出邬子，湖光带草青。忽逢素心人，寄书到芳汀。展书试一读，由来是化经。纷纷仙佛辈，驻世亦百龄。别有长生诀，谁当为唤醒。显显远游篇，真筌宜细听。
舟行步一杯亭春望前韵·其二
作者：霍与瑕
朝代：明

扁舟达夜行，明月出天际。一见紫云城，再见龙津第。遥水落风花，微香吹月桂。风月涌金波，漾漾激湍逝。激湍自快心，磷石多为厉。寄语操舟人，滩高应少憩。
舟行步一杯亭春望前韵·其四
作者：霍与瑕
朝代：明

望望湖上春，山水自不恶。山色足烟花，水光通冥寞。中有柴桑翁，高踪随所托。遐心物外栖，浮云天际薄。企仰空多年，颜厚增惭怍。往者来可追，归哉城北郭。
舟行用卢方伯莘老韵
作者：霍与瑕
朝代：明

晴云度碧空，宿雨江如注。急滩过画船，好景那能驻。粤江深见底，潦尽潮痕落。春暖跃溪鱼，矶边檠老鹤。江清疑富春，钓丝谁料理。萧萧白发翁，日高眠未起。昨日喜春来，今朝惜春去。孤舟泛涟漪，春风仍处处。棹歌两三声，清商激寒水。一似素心人，冰弦月中理。徘徊侍高轩，云閒足觞酒。微酡下清溪，斜日筛杨柳。洞古泉更清，天然石佛寺。愿结无情人，共了无生事。旖旎浥芝兰，春风频命酒。诗句落云山，篇篇炙人口。放舟顺水行，心情已自好。何当久要人，林壑共探讨。条风故清淑，未用蒲葵扇。击楫歌沧浪，落花随片片。
舟行用卢方伯莘老韵·其一
作者：霍与瑕
朝代：明

晴云度碧空，宿雨江如注。急滩过画船，好景那能驻。
舟行用卢方伯莘老韵·其七
作者：霍与瑕
朝代：明

洞古泉更清，天然石佛寺。愿结无情人，共了无生事。
舟行用卢方伯莘老韵·其三
作者：霍与瑕
朝代：明

江清疑富春，钓丝谁料理。萧萧白发翁，日高眠未起。
舟行用卢方伯莘老韵·其九
作者：霍与瑕
朝代：明

放舟顺水行，心情已自好。何当久要人，林壑共探讨。
舟行用卢方伯莘老韵·其二
作者：霍与瑕
朝代：明

粤江深见底，潦尽潮痕落。春暖跃溪鱼，矶边檠老鹤。
舟行用卢方伯莘老韵·其五
作者：霍与瑕
朝代：明

棹歌两三声，清商激寒水。一似素心人，冰弦月中理。
舟行用卢方伯莘老韵·其八
作者：霍与瑕
朝代：明

旖旎浥芝兰，春风频命酒。诗句落云山，篇篇炙人口。
舟行用卢方伯莘老韵·其六
作者：霍与瑕
朝代：明

徘徊侍高轩，云閒足觞酒。微酡下清溪，斜日筛杨柳。
舟行用卢方伯莘老韵·其十
作者：霍与瑕
朝代：明

条风故清淑，未用蒲葵扇。击楫歌沧浪，落花随片片。
舟行用卢方伯莘老韵·其四
作者：霍与瑕
朝代：明

昨日喜春来，今朝惜春去。孤舟泛涟漪，春风仍处处。
苦旱
作者：霍与瑕
朝代：明

禾黍高低尽欲焚，谁将清恨诉苍旻。扁舟十日韶江道，如许山川不作云。
苦西北二江大水伤稼
作者：霍与瑕
朝代：明

清入西郊景色熙，无端新潦稻花稀。拍天巨浸兼潮涌，远浦归舟带雨飞。野水乱浮凫鸭阵，东风时洗鹭鹚衣。诘朝定有晴明日，且唱山歌掩晚扉。经月阴霾势未残，冲烟聊尔过山南。盈科水碎无穷玉，断阵云迷几处庵。尽日东风扬远驭，浮天西潦阻归骖。涧底老龙眠正稳，不知霖雨是谁甘。
苦西北二江大水伤稼·其一
作者：霍与瑕
朝代：明

清入西郊景色熙，无端新潦稻花稀。拍天巨浸兼潮涌，远浦归舟带雨飞。野水乱浮凫鸭阵，东风时洗鹭鹚衣。诘朝定有晴明日，且唱山歌掩晚扉。
苦西北二江大水伤稼·其二
作者：霍与瑕
朝代：明

经月阴霾势未残，冲烟聊尔过山南。盈科水碎无穷玉，断阵云迷几处庵。尽日东风扬远驭，浮天西潦阻归骖。涧底老龙眠正稳，不知霖雨是谁甘。
萱草忘忧
作者：霍与瑕
朝代：明

我思之人水一方，爱而不见心自伤。白露未下蒹葭苍，秋风渐起歇群芳。潦尽天清桂子香，耿耿河汉夜成章。牵牛织女空七襄，隔断恩情永相望。鳷鹊何时成桥梁，我思之人在西方。天寒不可渡潇湘，且把萱花种短墙。时酌金罍称兕觥，终吾之生以徜徉。
藕花亭杂咏为梁浮山中书
作者：霍与瑕
朝代：明

桥临杨柳畔，亭在藕花间。曲槛开三面，疏帘绕四阑。青萍鱼在在，绿树鸟关关。朋旧追欢赏，应无一日閒。翠盖低时雨，红妆烂晚霞。乱香飘淡荡，一色拥清华。境胜当人意，林幽得自誇。蕊珠天界是，何处问仙家。幽栖真胜地，清爽逼秋天。密叶应藏鬼，高花或坐仙。君当容借宿，吾欲驻经年。饮露飧英足，莲房受一廛。一瓣可游仙，花潭到九天。歌声微远岸，棹影入轻烟。举袂招那得，凌波去可怜。坐令同赏伴，怅望五云边。莫唱采莲歌，采莲伤叶多。叶伤犹自可，花伤将奈何。借露匀红粉，因风舞绿罗。凭阑仍对酒，幽兴任清波。莫泛采莲舟，绿江生远愁。歌声偏袅袅，苦恨故悠悠。音信千山断，馨香一握稠。美人何处所，明日又三秋。绮席花间列，歌舟叶底穿。清秋翻妙曲，白雪赋新篇。旧赏浑无厌，兹来更有缘。不知今夜月，犹得照潺湲。水镜彻层霄，渔舠泛阔寥。避花收短棹，按节度长箫。越唱翻淘浪，吴讴杂采樵。主人能饮客，拚不睡今宵。风雨蛟精出，搴帘湿奕棋。三秋纷赴节，六月乱添衣。酒酌频踰醒，笙歌爽更徽。晚晴还有月，今夜不须归。待月藕花亭，衣冠集穗城。天香飘渐细，国色影弥清。鹤发欣陪侍，犀觞得屡擎。独惭才思短，授简赋难成。雨洗重重暑，风传阵阵香。是谁歌白纻，有客赋青湘。酒宽知己量，醉觉过人狂。公自怜才者，寥天恕阮康。高兴逢贤主，杯盘晚未收。白华歌进酒，明月坐邀秋。得食驯坭鲋，忘机狎野鸥。汪汪千顷度，不忝旧风流。
藕花亭杂咏为梁浮山中书·其一
作者：霍与瑕
朝代：明

桥临杨柳畔，亭在藕花间。曲槛开三面，疏帘绕四阑。青萍鱼在在，绿树鸟关关。朋旧追欢赏，应无一日閒。
藕花亭杂咏为梁浮山中书·其七
作者：霍与瑕
朝代：明

绮席花间列，歌舟叶底穿。清秋翻妙曲，白雪赋新篇。旧赏浑无厌，兹来更有缘。不知今夜月，犹得照潺湲。
藕花亭杂咏为梁浮山中书·其三
作者：霍与瑕
朝代：明

幽栖真胜地，清爽逼秋天。密叶应藏鬼，高花或坐仙。君当容借宿，吾欲驻经年。饮露飧英足，莲房受一廛。
藕花亭杂咏为梁浮山中书·其九
作者：霍与瑕
朝代：明

风雨蛟精出，搴帘湿奕棋。三秋纷赴节，六月乱添衣。酒酌频踰醒，笙歌爽更徽。晚晴还有月，今夜不须归。
藕花亭杂咏为梁浮山中书·其二
作者：霍与瑕
朝代：明

翠盖低时雨，红妆烂晚霞。乱香飘淡荡，一色拥清华。境胜当人意，林幽得自誇。蕊珠天界是，何处问仙家。
藕花亭杂咏为梁浮山中书·其五
作者：霍与瑕
朝代：明

莫唱采莲歌，采莲伤叶多。叶伤犹自可，花伤将奈何。借露匀红粉，因风舞绿罗。凭阑仍对酒，幽兴任清波。
藕花亭杂咏为梁浮山中书·其八
作者：霍与瑕
朝代：明

水镜彻层霄，渔舠泛阔寥。避花收短棹，按节度长箫。越唱翻淘浪，吴讴杂采樵。主人能饮客，拚不睡今宵。
藕花亭杂咏为梁浮山中书·其六
作者：霍与瑕
朝代：明

莫泛采莲舟，绿江生远愁。歌声偏袅袅，苦恨故悠悠。音信千山断，馨香一握稠。美人何处所，明日又三秋。